title: ब॰ व॰ कारन्त

text: बी.वी. कारंत (बाबु कोडि वेंकटरामन कारंत, जन्म:19 सितम्बर 1929; निधन:1 सितम्बर 2002)- भारत के सुप्रसिद्ध रंगकर्मी, निर्देशक, अभिनेता, लेखक, फिल्म निर्देशक और संगीतकार थे। कारन्त आधुनिक भारतीय रंगमंच और कन्नड़ की नई लहर सिनेमा के अग्रदूतों में से थे। नेशनल स्कूल ऑफ ड्रामा में अध्ययन और बाद मे उसके निदेशक बने। बहुत सारे नाटकों और कन्नड़ फिल्मों का निर्देशन किया। भारत सरकार ने उन्हे पद्मश्री से सम्मानित किया। कारन्त जी ने


title: ब॰ व॰ कारन्त

text: गिरीश कर्नाड द्वारा रचित तुगलक का हिन्दी अनुवाद भी किया। प्रमुख भारतीय निर्देशको - इब्राहीम अलकाजी, प्रसन्ना, अरविन्द गौड़ और दिनेश ठाकुर ने तुगलक का अलग- अलग तरीके से प्रभावी व यादगार निर्देशन किया हैं। गिरीश कर्नाड के हयवदन नाटक का स्व. बी.वी. कारंत द्वारा निदेशन आज भी याद किया जाता है। ब.व. कारंत या बी.वी.कारंत को लोग ‘बाबा’ कारंत कहकर बुलाते थे।


title: ब॰ व॰ कारन्त

text: बी.वी.कारंत का जन्म कर्नाटक के दक्षिणा कन्नड जिले के बंटवाल ताल्लुक के मांची गांव में हुआ। तीसरी कक्षा में उन्होंने पी.के.नारायण के निर्देशन में नाना गुपाला नामक नाटक में अभिनय किया। कारंत ने कम उम्र में ही घर से भाग कर कर्नाटक की गुब्बी वीरन्ना नाटक कंपनी में काम किया। गुब्बी वीरन्ना ने बाद में कारंत को स्नातकोत्तर की शिक्षा के लिए बनारस भेजा। वहा उन्होने गुरु ओन्कार नाथ ठाकुर से हिन्दुस्तानी संगीत का प्रशिक्षण लिया।


title: ब॰ व॰ कारन्त

text: उन्होंने 1962 मे नेशनल स्कूल ऑफ ड्रामा (एनएसडी) से स्नातक की उपाधि प्राप्त की। 1969 और 1972 के बीच उन्होंने सरदार पटेल विद्यालय, नई दिल्ली में एक नाटक प्रशिक्षक के रूप में काम किया जिसके बाद कुछ बंगलूर लौट गये। 1977 मे एनएसडी के निदेशक बने। एनएसडी के निदेशक के रूप में अपने कार्यकाल के बाद वह् 1981-86 की अवधि के दौरान भारत भवन के रंगमंडल के निदेशक रहे। 1989 में कर्नाटक सरकार के निमंत्रण पर उन्होंने बैंगलोर में रंगायन संस्था कायम की। भारत भवन और रन्गायन के साथ उन्होने काफी महत्वपूर्ण कार्य किया। उन्होंने अपनी पत्नी प्रेमा कारंत के साथ बेनका नामक रंग संस्था भी कायम की।


title: ब॰ व॰ कारन्त

text: उन्होंने कन्नड सहित हिंदी, अंग्रेजी, संस्कृत, पंजाबी, तेलगु, मलयालम आदि के लगभग सौ से ज्यादा नाटकों का निर्देशन किया। उन्होंने सबसे ज़्यादा जयशंकर प्रसाद के नाटकों को मंचित किया। उनके प्रमुख निर्देशित नाटको मे


title: ब॰ व॰ कारन्त

text: भारतेन्दु हरिश्चंद्र का नाटक अन्धेर नगरी, हयवदन, मृच्छकटिकम्, स्कंदगुप्त, किंग लियर, मालविकाग्निमित्र, घासीराम कोतवाल, जो कुमार स्वामी, एवं इंद्रजीत, बरनम वन (मेकबेथ का रघुवीर सहाय द्वारा रूपांतर), ईडीपस, मुद्राराक्षस, चंद्रहास, संक्रांति, बाबू जी आदि शामिल हैं। बच्चों के साथ भी उन्होंने कई नाटक निर्देशित किये।


title: ब॰ व॰ कारन्त

text: कारंत ने चार फीचर और चार ही डाक्यूमेंट्री फिल्मों का निर्देशन और लगभग दो दर्जन फिल्मों में संगीत दिया है। गिरीश कर्नाड के साथ 'वंशवृक्ष' और 'तब्बलियु नीनादे मागने' जैसी फिल्मों का निर्देशन भी किया।


title: चेन्नई एगमोर रेलवे स्टेशन

text: चेन्नई एषुंबूर या चेन्नई एग्मोर, चेन्नई में स्थित एक रेलवे स्टेशन है। यहां से तमिल नाडु और केरल की गाड़ियां आरंभ और समाप्त होती हैं। यह दक्षिण रेलवे (भारत) का स्टेशन है।


title: गणपतिपुले

text: गणपतिपुले (Ganpatipule) भारत के महाराष्ट्र राज्य के रत्नागिरि ज़िले में स्थित एक शहर है। यह कोंकण तट पर अरब सागर से सटा हुआ है। गणपतिपुले का बालूतट (बीच) एक पर्यटक आकर्षण है। यहाँ के मन्दिर में गणेश की एक 400 वर्ष पुरानी मूर्ति है और इस मन्दिर में कई श्रद्धालु आते हैं।


title: पी एस श्रीधरन पिल्लई

text: पी एस श्रीधरन पिल्लई (जन्म 1 दिसंबर 1954) एक भारतीय राजनीतिज्ञ हैं, जो वर्तमान में मिज़ोरम के 15वें राज्यपाल के रूप में कार्य कर रहे हैं।


title: तिक्कन

text: तिक्कन्न (तिक्कन सोमयाजी ; तेलुगु : తిక్కన సోమయాజి ; 1205–1288) एक कवि थे। वे कवित्रयी में से एक थे जिन्होने शताब्दियों में महाभारत का तेलुगु में अनुवाद किया।


title: तिक्कन

text: तिक्कन का अवतरण आदि कवि नन्नय के दो शताब्दियों के पश्चात् हुआ। वे नेल्लूरिमंडल के राजा मनुम सिद्ध के मंत्री थे। मंत्री कोमन्न तथा अन्नमांबा तिक्कन्न के मातामिता थे। पिता भी 'गुंटॅरिविभ' थे अर्थात तिक्कन्न संपन्न तथा पंडितवंश में उत्पन्न हुए थे। इसके दादा भास्करमंत्री भी कवि हुए।


title: तिक्कन

text: तिक्कन्न के समय में शैव तथा वैष्णव दोनों धर्म जोरों से प्रचारित थे और दोनों में संघर्ष भी खूब चल रहा था। इन धर्मो के अनुयायी परस्पर दर्शन और भाषण के भी विमुख थे। ऐसी परिस्थिति को देखकर जो हरिहरात्मक देवता की भावना निकली इसी को इष्टदेव मानकर तिक्कन्न भी इन धर्मो के सामरस्य के लिये कटिबद्ध हुए।


title: तिक्कन

text: तिक्कन्न मनुमसिद्ध के मंत्री ही नहीं आदरणीय कवि भी थे। आरुगल्लु के राजा गणपतिदेव के साथ मनुमसिद्धि का जो भेदभाव उत्पन्न हुआ उसमें मंत्री की हैसियत से तिक्कन्न के दोनों राजाओं को युद्धरत होने से बचाया। राजनीति के अच्छे ज्ञाता होने के कारण इन्होंने श्रीकृष्ण के दौत्य का पुनरभिनय सुचारु रूप से किया।


title: तिक्कन

text: तिक्कन्न की पहली रचना 'निर्वचनोत्तर रामायण' राजा मनुमसिद्ध को ही समर्पित थी। निर्वचन ग्रंथों में छंद ही छंद मिलते हैं, चंपू के द्योतक गद्य के अंश नहीं होते। यद्यपि यह ग्रंथ श्रीमद्रामायण के उत्तरकांड का अनुवाद रूप ही है, तिक्कन्न ने कई अंशों में स्वतंत्रता का अवलंबन किया। तिक्कन्न की दूसरी रचना आंध्र महाभारत है, जब कि सोमयाग करके वे सोमयाजी उपाधिधारी भी बन गए। अरणयपर्व के अननूदित अंश को न लेकर तिक्कन्न ने विराटपर्व से आरंभ करके अंत तक पंद्रह पर्वों का आंध्रीकरण किया और इस कार्य में नन्नय का ही मार्गानुसरण किया। पात्रों के चित्रण एवं रसों के पोषण में इन्होंनें बड़ी दक्षता प्रदर्शित की। स्वयं मंत्री होने के कारण राजनीति, युद्धवर्णन आदि में इनकी रचना में गंभीरता और सहजता प्रस्फुटित होती है। तिक्कन्न की शैली प्रधानत: संवादशैली है जिसमें पात्रों के संभाषणों द्वारा कथा का पुरोगमन होता है। नन्नय की तरह दीर्ध समासों के पक्ष में ये नहीं थे। दो तिहाई तेलुगु शब्दों और शेष संस्कृत पदावली का उन्होनें प्रयोग किया। क्लिष्ट तथा आध्यात्मिक विषय भी देशी भाषा द्वारा सुव्यक्त किए जा सकते हैं, यह बात तिक्कन्न की रचना से प्रमाणित हो जाती है। 'मार्ग' एवं देशी पद्धतियों को अपनाने के कारण इनको 'उभय कविमित्र' की उपाधि भी मिली। लोकोक्तियाँ और मुहावरे भी इनकी रचना में काफी मिलते हैं।


title: तिक्कन

text: तिक्कन्न ने हरिहरदेव को जो शिव तथा केशव की अभिन्नता के प्रतीक हैं, अपने ग्रंथ को समर्पित किया और इस कारण धार्मिक एकता के प्रवर्तक के रूप में भी तिक्कन्न की गणना की जाती है।


title: तिक्कन

text: पदलालित्य, अर्थगौरव, कल्पना एवं तर्क संगतता आदि गुण जो तिक्कन की रचना में पाए जाते हैं वे सभी किसी एक कवि की रचना में दुर्लभ हैं। तिक्कन्न के शिष्य केतन्न भी कवि हुए, जिन्होने अपना दशकुमार चरित नामक पद्यकाव्य गुरु को समर्पित किया।


title: सिक्किम मणिपाल विश्वविद्यालय

text: सिक्किम मणिपाल विश्वविद्यालय (Sikkim Manipal University (SMU)), सिक्किम के गंतोक में स्थित पब्लिक-प्राइवेट, सह-शिक्षा वाला विश्वविद्यालय है। इसकी स्थापना १९९५ में हुई थी।


title: बीएआईएफ़

text: बीएआईएफ़ डेवलप्मेंट रिसर्च फ़ाउन्डेशन या बीएआईएफ़ विकास अनुसंधान फ़ाउन्डेशन महाराष्ट्र में पुणे के निकट उरुळी कांचन में स्थित एक पुरस्कार-प्राप्त दान संस्था है जो खेती में विकास की दिशा में पहल करती है। इसकी स्थापना १९६७ में मणिभाई देसाई ने भारतीय ऐग्रो इंड्स्ट्रीज़ फ़ाउन्डेशन के तौर पर की थी। फ़ाउन्डेशन की मुख्य गतिविथियों में उसके स्थापना इतिहास से उच्च-कोटि के दूध देने वाले गायों को बढ़ावा देना है। इसमें कुछ यूरपीय गायों और भारतीय गायों के बीच संकरण भी शामिल था।


title: बीएआईएफ़

text: बीएआईएफ़ महाराष्ट्र की एक युवा संस्था निर्माण के लिए मूल संस्था है। वैपकोल (VAPCOL - Vasundhara Agri-Horti Producer Co. Ltd.) कई राज्य में मौजूद एक भूतपूर्व संस्था है जिसे कम्पनी अधिनियम के अंतरगत एक उत्पादक के रूप में पंजीकृत किया गया है। वैपकोल एक गैर-लाभकारी संस्था है जिसे बीएआईएफ़ का समर्थन प्राप्त है। वर्तमान रूप से वैपकोल की अपना एक निजी जालस्थल, फ़ेसबुक पन्ना और वितरण जालक्रम से बिक्री तथा ऑनलाइन बिक्री है।


title: बीएआईएफ़

text: बीएआईएफ़ के आलोचक इस बात पर बल देते हैं कि आयातित गायों की नसलें भारतीय गायों की नसलों के सफ़ाए में सहायक हो रही हैं।


title: बीएआईएफ़

text: द हिन्दू समाचार पत्र में पी साईनाथ ने दलील पेश की है कि संकरण से उभरने वाली गाय अधिक दूध देती है, पर उसका खानपान भी अधिक होता है और इस प्रकार की गाय भारतीय वातावरण के लिए अनुकूल नहीं है।


title: सोनिया विहार

text: सोनिया विहार [दिल्ली] का एक क्षेत्र है, जोकि उत्तर-पूर्वी दिल्ली में स्थित है। सोनिया विहार यमुना नदी के किनारे स्थित है। समीपवर्ती मुख्य बस स्टेंड "गुरु नानक सर" है। सोनिया विहार "करावल नगर विधानसभा क्षेत्र" में पड़ता है। सोनिया विहार "पृथ्वीराज चौहान मार्ग" पर स्थित है, यह मार्ग अंततः लोनी, गाज़ियाबाद (उत्तर प्रदेश) से जुड़ता है।


title: हिमाचल प्रदेश का राज्य चिह्न

text: हिमाचल प्रदेश का प्रतीक हिमाचल प्रदेश सरकारद्वारा इस्तेमाल किया जाने वाला आधिकारिक राज्य चिह्न है और इसे हिमाचल प्रदेश राज्य द्वारा किए गए सभी आधिकारिक पत्राचारों पर लगाया जाता है। इसे हिमाचल प्रदेश सरकार ने 25 जनवरी 1971 को राज्य की स्थापना के समय अपनाया था।


title: महाराजा अग्रसेन प्रौद्योगिकी संस्थान

text: महाराजा अग्रसेन प्रौद्योगिकी संस्थान नई दिल्ली, भारत में स्थित एक शासकीय इंजीनियरिंग महाविद्यालय है, जो गुरु गोबिन्द सिंह इन्द्रप्रस्थ विश्वविद्यालय से सम्बद्ध है।


title: कालू

text: कालू राजस्थान के बीकानेर जिले के अंतर्गत एक गाँव है। यह लूणकरनसर तहसील के अंतर्गत आता है जिसका पिन कोड 334602 है। कालू राजस्थान की राजधानी जयपुर से तक़रीबन २९२ किलोमीटर दूर है।


title: भुट्टो परिवार

text: भुट्टो परिवार ( सिंधी : ڀٽ ओ ) सिंध प्रांत में स्थित पाकिस्तान का एक प्रमुख राजनीतिक परिवार है भूटो ने पाकिस्तानी राजनीति और सरकार में एक प्रमुख भूमिका निभाई है। परिवार ने 1 9 67 में अपनी स्थापना के बाद से पाकिस्तान पीपुल्स पार्टी (पीपीपी) का नेतृत्व किया है। सिंध प्रांत में स्थित जातीय साम्राज्य के मुसलमान राजपूतों का एक परिवार, भूटो दो से ज्यादा शतकों के लिए इस क्षेत्र में बस गए हैं। वे 18 वीं शताब्दी के शुरुआती दौर में शेत्त खान भुट्टो के अधीन राजपूताना (आज के राजस्थान , भारत ) से सिंध चले गए थे। [2]


title: एरीस

text: एरीस (अंग्रेज़ी : , यूनानी : "आरैस") प्राचीन यूनानी धर्म के प्रमुख देवताओं में से एक थे। वो युद्ध के देवता थे। प्राचीन रोमन धर्म में उनके समतुल्य देवता थे मार्स।


title: बरिशाल

text: बरिशाल ( ; ऐतिहासिक नाम : बकला-चन्द्रद्वीप) बांग्लादेश का एक प्रमुख नगर है। यह नगर बांगलादेश के दक्षिण-मध्य भाग में कीर्तनखोला नदी के तट पर स्थित है। यह बरिशाल जिले तथा बरिशाल प्रभाग का सबसे बड़ा नगर तथा वहाँ का मुख्यालय है। यह अविभाजित भारत का सबसे पुराना नगरपालिका एवं नदी पत्तन है। बरिशाल नगरपालिका 1876 में बनी थी।


title: पियोरा

text: पियोरा (Hill partridge), जिसका वैज्ञानिक नाम आर्बोरोफिलिया टोर्केओला (Arborophila torqueola) है, भारत व दक्षिणपूर्वी एशिया में मिलने वाली तीतर की एक जीववैज्ञानिक जाति है।


title: पियोरा

text: नर के शरीर में कई रंग होते हैं और खूबसूरत डिज़ाइन होते हैं और इसका माथा और सिर नारंगी रंग का होता है और आँखों के पास काली रेखाएँ होती हैं। गले पर सफ़ेद काली धारियाँ होती हैं जो चोंच के निचले हिस्से से शुरु होती हैं। मादाओं के चेहरे थोड़ा फीके होते हैं लेकिन इनके डैने नर की ही तरह काफ़ी रंग-बिरंगी होते हैं।


title: पियोरा

text: इसकी लंबाई लगभग २७ से ३० से.मी. होती है और वज़न एक छोटी मादा के २३० ग्राम से लेकर एक मोटे तगड़े नर के ३९० ग्राम तक हो सकता है।


title: पियोरा

text: यह नमी वाले उपोष्णकटिबंधीय और उष्णकटिबंधीय वर्षावनों में या नमी वाले उपोष्णकटिबंधीय और उष्णकटिबंधीय पर्वतीय वनों में रहना पसन्द करता है। इनका आवास भारत, भूटान, चीन, भारत, लाओस, म्यानमार, नेपाल और वियतनाम में मुख्य रूप से है।


title: पियोरा

text: यह पक्षी अमूमन जोड़ों में या १० पक्षियों तक के छोटे परिवार समूहों में रहता है। इसकी सम्पर्क आवाज़ घरेलू मुर्गी की तरह लगातार चलती रहती है। भारतीय आबादी अप्रैल से जून तक प्रजनन करती है हालांकि निचले इलाकों में इनको पहले भी प्रजनन करते हुए देखा गया है। औसतन एक घोंसले में ३-५ अण्डे होते हैं लेकिन कभी-कभी ९ तक अण्डे भी देखे गये हैं। बन्दी अवस्था में अण्डे सेने की अवधि २४ दिन की होती है लेकिन इस अवधि को अभी तक जंगली अवस्था में दर्ज नहीं किया जा सका है।


title: चित्रा इन्डिका

text: चित्रा इंडिका छोटे सिर वाला व कोमल कवच वाला होता है, जोकि सामन्यत: भारत और पाकिस्तान की नदियों में पाया जाता है।


title: चित्रा इन्डिका

text: शरीर का रंग कहिया व हरे रंग का होता है। उत्तर भारत में स्थानीय बोली में इसे सीम और स्योतर कहा जाता है। ये शारदा, घाघरा, गंगा, गोदावरी, सिंध, कावेरी, कृष्णा तथा महानदी आदि नदियों में पायी जाती हैं। तराई की नदियों में इनकी सख्या अत्यधिक है। इनके कहिया हरे रंग के खोल (कवच) पर टेड़ी-मेड़ी आकृतियां बनी होती है, इन आकृतियों का रंग व रूप नदियों में पायी जाने वाली वनस्पतियों से मिलता है, इस तरह का शारीरिक सरंचना का विकास व अनुकूलन सुरक्षा भी प्रदान करता हैं। चित्रा इण्डिका की आँखे बहुत सूक्ष्म पर दृष्टि के मामले में अत्यधिक तेज होती है, जल में काफ़ी दूर पर हुई हलचल को भांप लेने की क्षमता इनकी आंखों में होती है, साथ ही इनके सूंघने की क्षमता भी अधिक विकसित होती हैं।


title: चित्रा इन्डिका

text: ये जीव रात्रिचर होते हैं, रात्रि में ये आहार के लिए मछलियों का शिकार करते हैं। चित्रा इन्डिका झतके के साथ मछलियों पर अपने सिर से चोट करता है, इसी व्यवहार के कारण इसे फ़ाइटर भी कहा गया हैं। ये कछुए नदियों में मृत जीवों को अपना आहार नहीं बनाते।


title: चित्रा इन्डिका

text: इसे श्वास लेने के लिए जल से बार बार बाहर आना पड़ता है, किन्तु यह पूरे दिन नदी की तलहती में विश्राम करता है और रात होते ही शिकार के लिए सक्रिय हो जाता हैं।


title: चित्रा इन्डिका

text: वर्षाकाल में चित्रा इण्डिका का प्रजनन शुरू होता है, भोजन व सुरक्षा के अनुसार यह समय इस प्रजाति के लिए बेहतर होता है, मादा आकार में नर से बड़ी होती है, ये जीव नदियों के किनारे से थोड़ी दूर पर जंगल-झाड़ियों में जमीन खोदकर गढ्ढा बनाते हैं, जिनमें अपने अण्डों को सुरक्षित रखते हैं। अण्डों को जहां रखा जाता है, वहां के तापमान पर ये जीव पूर्वानुमान लगा लेते हैं। ताकि अण्डों के परिपक्क्वन के लिए उपयुक्त तापमान मिलता रहें।


title: चित्रा इन्डिका

text: मिट्टी के इस घोसले में अण्डे देने के उपरान्त मादा कछुआ चली जाती है, अण्डों से नवजातों के निकलने पर वो नदियों की तरफ़ भागते हैं और जल में पहुंचने पर यह जीव अपने जीवन चक्र की नयी शुरूवात करता हैं।


title: चित्रा इन्डिका

text: मानव-जनित खतरों के दुष्प्रभावों के फ़लस्वरूप चित्रा इण्डिका प्रजाति को प्राकृतिक खतरों का अधिक सामना करना पड़ रहा हैं, जिस कारण यह प्रजाति अन्तर्राष्ट्रीय स्तर पर आई०यू०सी०एन० द्वारा संकटग्रस्त प्रजाति घोषित की गयी हैं।


title: यशोवर्मन् प्रथम

text: यशोवर्मन् प्रथम (ख्मेर: ព្រះបាទយសោវរ្ម័នទី១) अंगकोर का राजा था। सिंहासन पर बैठने से पूर्व इसका नाम 'यशोवर्धन' था। उसका राज्यकाल ८८९ से ९१० तक था। उसने कंबुज के गौरव को बढ़ाया।


title: यशोवर्मन् प्रथम

text: यशोवर्मन् की अनेक विजयों का अभिलेखों में उल्लेख है। यह भी कहा गया है कि उसने एक समुद्री बेड़ा भेजा। उसने पराजित नृपों को फिर से अधिकार दिया और उनकी पुत्रियों से विवाह किया। किंतु स्पष्ट विवरण के अभाव में इन उल्लेखों का अधिक महत्व नहीं है। उसने साम्राज्य की सीमाओं में कोई विस्तार नहीं किया किंतु उसे वैसा ही बनाए रखा। उसके राज्य की उत्तरी सीमा चीन तक पहुँच गई थी। पूर्व में चंपा से पश्चिम में मेनम और सालवीन नदियों के बीच के पर्वतों तक और दक्षिण में समुद्र तक इसका राज्य फैला था।


title: यशोवर्मन् प्रथम

text: उसने यशोधर गिरि (फ्राम बाखोन) पर एक नई राजधानी बसाई जो पहले कंबुपुरी और बाद में यशोधरपुर के नाम से प्रसिद्ध हुई। इसमें अंकोर थोम का बहुत बड़ा भाग सम्मिलित था। यह स्थान कंबुज की शक्ति और संस्कृति की स्थापना का उचित श्रेय मिलना चाहिए। यशेवर्मन् के बहुसंख्यक लेखों में इस नई संस्कृति की झलक मिलती है। इन लेखों की भाषा उत्कृष्ट काव्यात्मक संस्कृत है। इनसे ज्ञात होता है कि संस्कृत साहित्य के विभिन्न अंगों का समुचित अध्ययन होता था। विद्वानों को प्रश्रय देने के साथ ही यशोवर्मन् स्वयं उच्चकाटि का विद्वान् था। उसने वामशिव नाम के विद्वान से विविध काव्यों और शास्त्रों की शिक्षा प्राप्त की थी। एक अभिलेख में उसकी तुलना पाणिनि से की गई है और महाभाष्य पर रची उसकी एक टीका का उल्लेख है। उसके धार्मिक विचार उदार थे। स्वयं शैव होते हुए भी उसने वैष्णव और बौद्ध धर्मों का समान आदर किया। विभिन्र संप्रदायों के लिए उसने पृथक आश्रम बनवाए और उनके लिये उचित व्यवस्था भी की। कला के क्षेत्र की उन्नति आश्रमों के अतिरिक्त तड़ागों और मंदिरों के निर्माण से सिद्ध होती है। उसने राजधानी के उत्तर में एक तड़ाग के बीच एक विहार निर्भित करा कर उसमें अपने पूर्वजों की मूर्तियाँ स्थापित कीं।


title: पी5+1

text: P5+1 संयुक्त राष्ट्र सुरक्षा परिषद के पांच स्थायी सदस्यों (P5) अर्थात् चीन, फ्रांस, रूस, यूनाइटेड किंगडम और संयुक्त राज्य अमेरिका; और जर्मनी को संदर्भित करता है। P5+1 को अक्सर यूरोपीय देशों द्वारा E3+3 के रूप में जाना जाता है। यह छह विश्व शक्तियों का एक समूह है, जो 2006 में, ईरान के साथ उसके परमाणु कार्यक्रम के संबंध में राजनयिक प्रयासों में शामिल हुआ था।


title: जलंगी नदी

text: जलंगी नदी (Jalangi River) भारत के पश्चिम बंगाल में बहने वाली एक नदी है। यह गंगा नदी की एक वितरिका, पद्मा नदी, की स्वयं एक वितरिका है, जो मुर्शिदाबाद ज़िले और नदिया ज़िले में बहती है। यह मुर्शिदाबाद ज़िले के भगवानगोला गाँव के समीप पद्मा नदी की एक शाखा बनकर उत्पन्न होती है और नवद्वीप के समीप स्वरूपगंज में भागीरथी नदी में विलय हो जाती है।


title: मानिकपुर, प्रतापगढ़

text: मानिकपुर (Manikpur) या गढ़ी मानिकपुर (Garhi Manikpur) भारत के उत्तर प्रदेश राज्य के प्रतापगढ़ ज़िले में स्थित एक नगर है। यह गंगा नदी के किनारे बसा हुआ है।


title: ब्रह्मजाल सूत्र

text: ब्रह्मजाल सूत्र (, बौद्ध धर्म के महायान सम्प्रदाय का विनय सूत्र है। इसका चीनी अनुवाद तैशो त्रिपिटक में मिलता है। इसी प्रकार, इसका तिब्बती अनुवाद पीकिंग कंगयूर २५६ में मिलता है। तिब्बती भाषा से इसका मंगोली एवं मंचू भाषाओं में भी अनुवाद हुआ। इसे 'ब्रह्मजालबोधिसत्त्व शील सूत्र' भी कहते हैं।


title: भारतीय बैंकिंग संहिता एवं मानक बोर्ड

text: भारतीय बैंकिंग संहिता एवं मानक बोर्ड (Banking Codes and Standards Board of India (BCSBI)) भारतीय बैंकिंग उद्योग का एक स्वतन्त्र वाचडॉग है जो बैंकिंग सेवाओं के उपभाक्ताओं की सुरक्षा करता है।


title: भूकम्पी संहिता

text: भूकम्पी संहिता (Seismic codes या earthquake codes) उन भवन संहिताओं (building codes) को कहते हैं जो भूकम्प आने के कारण जीवन तथा भवनों की हानि को कम करने के लिये डिजाइन की जातीं हैं। एक प्रसिद्ध कहावत है कि "लोगों को भूकम्प नहीं मारता बल्कि भवन मारते हैं।"


title: भूकम्पी संहिता

text: भूकंपों के दौरान उत्पन्न भू-कंपनों से इमारतों में बल और विरूपण पैदा होता है। इसलिए इमारतों को ऐसे बलों और विरूपणों का सामना करने की दृष्टि से तैयार करना आवश्यक है। इमारतों के व्यवहार को बेहतर करने में भूकंपी कोड मदद करते हैं ताकि वे भूकंप के प्रभावों को झेलने में सक्षम हो सकें तथा जान और माल की अधिक क्षति न हो। डिजाइन इंजीनियरों को इमारतों की योजना, डिज़ाइन, विस्तृतीकरण (डिटेलिंग) तथा निर्माण में सहायता उपलब्ध कराने के लिए विश्व भर के देशों में भूकंपी कोडों में क्रियाविधियों की रूपरेखाएं तैयार की गई हैं।


title: भूकम्पी संहिता

text: भूकंप के इतिहास वाले देशों में उच्च विकसित भूकंपी कोड तैयार किए गए हैं। अतः जापान, न्यूजीलैंड तथा अमेरिका जैसे देशों के पास विस्तृत भूकंपी कोड प्रावधान मौजूद हैं। भारत में इमारतों के लिए कोडों का विकास जल्दी ही आरंभ हो गया था। आज भारत में भूकंपी कोडों की एक अच्छी-खासी सूची मौजूद है जो विभिन्न प्रकार की इमारतों पर लागू होते हैं, जिनमें मिट्टी या कम मजबूत चिनाई वाले घरों से लेकर आधुनिक भवन तक शामिल हैं। लेकिन, भूकंपी सुरक्षा को सुनिश्चित करने की कुंजी एक ऐसी पुख्ता प्रणाली में छिपी है जो इन डिजाइन कोड प्रावधानों का वास्तविक निर्माणों में पालन करा सके और लागू करा सके।


title: भूकम्पी संहिता

text: भूकंपी कोड किसी क्षेत्र विशेष या देश के लिए उसी के अनुरूप होते हैं। उनमें स्थानीय भूकंप विज्ञान, खतरे के स्वीकार्य स्तर, भवन प्रारूपताओं तथा निर्माण में प्रयुक्त सामग्रियों और विधियों को ध्यान में रखा जाता है। साथ ही, किसी देश द्वारा भूकंपी इंजीनियरी के क्षेत्र में की गई प्रगति के भी वे सूचक होते हैं। भारत में 1962 में आई एस 1893 नामक प्रथम औपचारिक भूकंपी कोड प्रकाशित हुआ था। वर्तमान में भारतीय मानक ब्यूरो (बी आई एस) के अंतर्गत निम्नलिखित भूकंपी कोड आते हैं।


title: भूकम्पी संहिता

text: इन मानकों में किए गए नियमन यह सुनिश्चित नहीं करते हैं कि सभी परिणामों वाले भूकंपों के दौरान संरचनाओं में कोई क्षति उत्पन्न नहीं होगी। लेकिन, एक संभव सीमा तक वे यह सुनिश्चित करते हैं कि संरचनात्मक क्षति के बिना संरचनाएं मध्यम तीव्रताओं के भूकंपों तथा पूर्ण रूप से ध्वस्त हुए बिना उच्च तीव्रताओं के भूकंपों के प्रति अनुक्रिया प्रदर्शित करने में सक्षम हैं।


title: लीतुल गोगोई

text: मेजर लीतुल गोगोई (अंग्रेजी: Major Leetul Gogoi)भारतीय सेना के एक अधिकारी हैं। 2017 में कश्मीर के उपचुनाव के दौरान पत्थरबाजों की भारी भीड़ के बीच से चुनावदल और सुरक्षाकर्मियों को सुरक्षित निकालने के लिए किसी सख्त विकल्प को चुनने की बजाय एक पत्थरबाज को मानव कवच के रूप में प्रयोग करने की वजह से मेजर गोगोई चर्चा में आए। बिना खूनखराबे के एक विकट परिस्थिति को संभालने के लिए जहाँ उनकी प्रशंसा की गई, वहीं मानवाधिकार कार्यकर्ताओं और अलगाववादियों द्वारा उनकी आलोचना भी की गई। 22 मई 2017 को मेजर गोगोई को सेना प्रमुख के प्रशस्ति पत्र "चीफ ऑफ आर्मी स्‍टाफ कमेंडेशन कार्ड " के साथ "आतंकवाद विरोधी अभियान में अपने निरंतर प्रयासों" के लिए सम्मानित किया गया था। ये मेडल खुद चीफ ऑफ आर्मी स्टाफ की तरफ से प्रस्तावित किया जाता है। कुछ दिन पहले सेना ने ह्यूमन शील्ड मामले में जांच पूरी कर ली थी और जांच के बाद मेजर लीतुल गोगोई को सम्मानित करने का फैसला हुआ। उन्हें मेडल मिला है। मेजर गोगोई आर्मी सर्विस कोर के ऑफिसर है। मेजर 53 राष्ट्रीय राइफल्स में जम्मू में तैनात हैं। मेजर गोगोई असम की अहोम समुदाय से है जो अत्यंत बहादुर निडर और स्वाभिमानी समुदाय माना जाता है।


title: महानिर्वाण

text: निर्वाण का अर्थ होता है मुक्त होना। जन्म और मृत्यु के चक्रव्यूह से सदा के लिए मुक्त होना। जन्म और मृत्यु मनुष्य और अन्य जीवों में तब तक बनी रहती हैं जब तक मनुष्य जीवन मिलने पर सतगुरू को पहचान कर सतभक्ति नहीं करते। गीता अध्याय 15 श्लोक 1-4 के अनुसार तत्वदर्शी संत की खोज करनी चाहिए तत्पश्चात तत्वज्ञान समझ कर नाम दीक्षा लेनी चाहिए। जीवन पर्यन्त तक नाम सुमिरण करना चाहिए । सतभक्ति करके ही मनुष्य जन्म और मृत्यु से छुटकारा प्राप्त कर सकता है । इसके पश्चात जीव आत्मा किसी भी योनि में न जन्मता है न मरता है। फिर आत्मा अमरलोक /सत्यलोक /सतलोक में निवास करती है।


title: क्रांति (खगोलशास्त्र)

text: खगोलीय गोले के पर स्थित किसी ग्रह, नक्षत्र , तारे , या अन्य पिंड की स्थिति बताने के लिए उस स्थान के क्रांति (declination) और रेखांश (right ascention) का मान बताया जाता है। किसी स्थान की क्रांति, खगोलीय गोले पर उस स्थान की उत्तर दक्षिण की स्थिति को बताता है।


title: क्रांति (खगोलशास्त्र)

text: यह अक्षांश से अलग है जो किसी स्थान की पृथ्वी पर स्थिति बनाने के लिए देशान्तर के साथ प्रयोग होता है। खगोलीय गोले पर क्रांति का प्रयोग उसी प्रकार होता है जैसे अक्षांश का पृथ्वी पर, भूमध्य रेखा या विषुवत्त वृत्त के ठीक ऊपर खगोलीय विषुवत वृत्त होता है जिस पर क्रांति का मान शून्य होता है।


title: क्रांति (खगोलशास्त्र)

text: क्रांतिवृत्त खगोलीय गोले पर सूर्य का मार्ग है , क्रान्तिवृत्त पर क्रान्ति का मान केवल दो स्थानों पर शून्य होता है जब क्रांतिवृत्त खगोलीय विषुवत वृत्त को काटता है। इन बिंदुओं को विषुव कहा जाता है। तारामंडल की किसी राशि की क्रान्ति और रेखांश का मान सूर्य की क्रांति और रेखांश के बराबर होने की घटना संक्रांति कहलाती है। मकर संक्रांति प्रसिद्ध है।


title: क्रांति (खगोलशास्त्र)

text: क्रांति शब्द का प्रयोग सिद्धान्त ग्रंथो में हुआ है। इस शब्द को शब्दकोशों और वैज्ञानिक शब्दावली आयोग ने भी declination के सही अनुवाद के रूप में माना है।


title: ११ फ़रवरी

text: 11 फरवरी ग्रेगोरी कैलंडर के अनुसार वर्ष का 42वॉ दिन है। साल में अभी और 323 दिन बाकी है (लीप वर्ष में 324)।


title: आजे नील्स बोर

text: आजे नील्स बोर अथवा आजे नील्स बोहर नोबेल पुरस्कार विजेता डेनमार्क के नाभिकीय भौतिक विज्ञानी थे। वो नोबेल पुरस्कार विजेता प्रसिद्ध भौतिक विज्ञानी नील्स बोर के पुत्र थे जिनको सन् 1922 में भौतिकी के क्षेत्र में नोबेल पुरस्कार दिया गया था। आजे नील्स बोर का जन्म 19 जून 1922 को डेनमार्क में हुआ था। पिता की तरह उनको भी सन् 1975 में नोबेल पुरस्कार दिया गया था तथा 2009 में उनकी दुःखद मृत्यु हो गई।


title: चीनी साम्यवादी पार्टी का महासचिव

text: चीनी साम्यवादी पार्टी का महासचिव () जनवादी गणतंत्र चीन की साम्यवादी (कोम्युनिस्ट) पार्टी का सर्वोच्च अध्यक्ष और वास्तविकता में चीन का राष्ट्रीय राजनैतिक नेता होता है। 15 नवम्बर 2012 को शी जिनपिंग को महासचिव नियुक्त किया गया।


title: रंग दृष्टि

text: रंग दृष्टि (color vision) किसी जीव या यंत्र की देखने की प्रक्रिया में प्रकाश में उपस्थित भिन्न तरंगदैर्घ्यों (वेवलेंथों) या आवृत्ति (फ़्रिक्वेन्सी) का अंतर भाँपने की क्षमता होती है। अलग-अलग वस्तुएँ एक-दूसरे से भिन्न तरंगदैर्घ्यों से प्रकाश उत्पन्न या प्रतिबिम्बित करती हैं, इसलिए रंग दृष्टि तीव्रता से दृश्य समझने में बहुत लाभदायक होती है। यह भिन्न तरंगदैर्घ्य प्राणी को अलग-अलग रंग प्रतीत होते हैं। मानवों व अन्य स्तनधारियों में रंग दृष्टि उनकी आँखों के दृष्टि पटल (रेटिना) में उपस्थित शंकु कोशिकाएँ प्रदान करती हैं।


title: क्वथन नली

text: क्वथन नली एक प्रकार का गर्म करने हेतु एक नली है। यह परखनली की तरह ही होता है, लेकिन उससे 50% अधिक बड़ा होता है। साथ ही इसमें अधिक ताप पर इसे गर्म भी किया जा सकता है। इसे मुख्यतः गर्म करने हेतु ही बनाया गया है। इसमें रासायनिक अभिक्रिया के दौरान तरल पदार्थ में विस्फोट भी हो जाता है। इसमें बुलबुले और गैस के निकलने हेतु पर्याप्त जगह नहीं होता है।


title: क्वथन नली

text: इसका उपयोग परखनली जैसा ही होता है, लेकिन इसे बहुत ही उच्च तापमान पर गर्म किया जा सकता है। जबकि इसी तापमान में परखनली टूट या गल जाएगी। यह बोरोसिलिकेट नामक काँच से बना होता है। जिसके कारण ही यह इतने अधिक तापमान को सहन कर लेता है।


title: जमरूद किला

text: जमरूद किला ख़ैबर दर्रे के मुख पर स्थित बाब-ए-ख़ैबर के पास स्थित एक क़िला है। प्रशासनिक रूप से यह पाकिस्तान के ख़ैबर-पख़्तूनख़्वा के संघीय प्रशासित कबायली क्षेत्र में पड़ता है।


title: जमरूद किला

text: यह क्षेत्र अफ़्ग़ानिस्तान का भाग था और इसपर पश्तूनों का अधिकार था। सिख साम्राज्य के प्रसिद्ध सेनापति हरि सिंह नलवा ने इसपर अक्तूबर १८३६ में क़ब्ज़ा कर लिया। ६ पौष १८९३ विक्रम संवत, यानि १८ दिसम्बर १८३६, को क़िले की नीव रखी गई और इसका निर्माण ५४ में सम्पन्न हुआ। अफ़्ग़ानिस्तान के अमीर, दोस्त मुहम्मद ख़ान, ने इसे वापस लेने का प्रयत्न करा लेकिन ब्रिटिश राज तक इसपर सिखों का ही अधिकार रहा।


title: एलन बॉर्डर पदक

text: ऑस्ट्रेलियाई क्रिकेट पुरस्कारों के दौरान प्रदान किए जाने वाले एलन बॉर्डर मेडल को ऑस्ट्रेलियाई पुरुष क्रिकेट में सबसे प्रतिष्ठित व्यक्तिगत पुरस्कार माना जाता है। पहली बार 2000 में सम्मानित किया जाने वाले इस पदक का नाम पूर्व ऑस्ट्रेलियाई पुरुष कप्तान एलन बॉर्डर के नाम पर रखा गया है और हर वर्ष पिछले सीज़न के सबसे उत्कृष्ट पुरुष ऑस्ट्रेलियाई क्रिकेटर को उनके साथियों, मीडिया और अंपायरों द्वारा सबसे अधिक मत मिलने पर दिया जाता है। प्रत्येक खेल के बाद ३-२-१ के आधार पर वोट डाले जाते हैं, जिसके नियम एक दिवसीय अंतर्राष्ट्रीय और टेस्ट दोनों खिलाड़ियों को पुरस्कार जीतने का एक समान मौका देने के लिए लागू किया जाते हैं।


title: एलन बॉर्डर पदक

text: पुरस्कार समारोह अपने आप में एक प्रमुख प्रचार कार्यक्रम है और परंपरागत रूप से हर साल जनवरी के अंत या फरवरी की शुरुआत में मेलबर्न के क्राउन कैसीनो में होता है। हालांकि 2014, 2015 और 2017 के सभी समारोह सिडनी में आयोजित किए गए थे। COVID-19 महामारी के कारण, 2021 समारोह आयोजित नहीं हो पाए और इसके बजाय पुरस्कारों की घोषणा BBL|10 फ़ाइनल के लिए प्री-मैच शो के हिस्से के रूप में की गई थी।


title: एलन बॉर्डर पदक

text: पुरस्कार समारोह, 2019 से पहले, डिजिटल चैनल नाइन (2000 से 2010) और 9Gem (2011 से 2018) पर सीधे प्रसारित और प्रदर्शित किया गया था। 2019 से, इस कार्यक्रम का फॉक्स क्रिकेट और 7मेट दोनों चैनलों पर सीधा प्रसारण किया गया है।


title: एलन बॉर्डर पदक

text: पांच क्रिकेटरों ने एक से अधिक बार यह पुरस्कार जीता है। रिकी पोंटिंग और माइकल क्लार्क ने 2009 में पुरस्कार साझा करते हुए चार बार पुरस्कार जीता। अन्य कई विजेताओं में डेविड वार्नर और स्टीव स्मिथ शामिल हैं जिन्होंने तीन बार पुरस्कार जीता है, साथ ही शेन वॉटसन जिन्होंने दो बार पुरस्कार जीता है। २०११ में १०० मतों के विशाल अंतर के साथ वाटसन की मतगणना सर्वाधिक थी


title: एलन बॉर्डर पदक

text: बेलिंडा क्लार्क पुरस्कार ऑस्ट्रेलिया की सर्वश्रेष्ठ महिला अंतरराष्ट्रीय क्रिकेटर को मान्यता देता है। एलन बॉर्डर मेडल की तरह, यह सालाना प्रस्तुत किया जाता है और विजेता पिछले बारह महीने की अवधि में खेले गए मैचों द्वारा निर्धारित किया जाता है (उदाहरण के लिए: एलिसे पेरी 2020 के पुरस्कार की विजेता थी, जो मुख्य रूप से 2019 में होने वाले उनके प्रदर्शन के आधार पर थी)। इस पुरस्कार का नाम पूर्व राष्ट्रीय टीम के कप्तान बेलिंडा क्लार्क के नाम पर रखा गया है, जिसे इसी तरह का शीर्षक बेलिंडा क्लार्क मेडल -न्यू साउथ वेल्स ब्रेकर्स प्लेयर ऑफ़ द डब्ल्यूएनसीएल सीज़न को भी सम्मानित किया गया है।


title: एलन बॉर्डर पदक

text: शेन वॉटसन ने कुल 7 पुरस्कार जीते जो किसी भी खिलाड़ी द्वारा सबसे अधिक है। वह सभी प्रारूपों में और पुरुष खिलाड़ियों के लिए सभी पांच प्रमुख पुरस्कार जीतने वाले एकमात्र खिलाड़ी हैं। तीन खिलाड़ियों ने एक ही वर्ष में एलन बॉर्डर मेडल सहित तीन प्रमुख पुरस्कार जीते - 2007 में रिकी पोंटिंग, 2011 में शेन वॉटसन और 2015 में स्टीव स्मिथ।


title: एलन बॉर्डर पदक

text: ऑस्ट्रेलिया के महान ऑलराउंडरों में से एक, बेट्टी विल्सन के सम्मान में नामित, यह एक महिला क्रिकेटर को पुरुस्कृत करता है, जो 5 दिसंबर 2015 से पहले 25 वर्ष से कम आयु की थी और उसने 10 या उससे कम मैच खेले थे।


title: अधिकारों का विधेयक

text: अधिकारों का विधेयक या अधिकारों का घोषणापत्र अथवा डिक्लेरेशन/बिल ऑफ़ राइट्स का बोध इनमें से किन्ही एक ऐतिहासिक दस्तावेसों से हो सकता है:


title: बहुसंधीय प्रकाश वोल्टीय सेल

text: बहुसंधीय प्रकाश वोल्टीय सेल (मल्टीजंक्शन फोटोवोल्टाइक सेल) ऐसे सौर सेल हैं जिनमें एक से अधिक पी-एन जंक्शन (संधियाँ) होते हैं जो अलग-अलग अर्धचालक पदार्थों से बने होते हैं।अलग-अलग पदार्थों के पी-एन जंक्शन अलग-अलग तरंगदैर्घ्य के प्रकाश के प्रति संवदनशील होते हैं। अतः बहुसंधीय प्रकाश वोल्टीय सेल से लाभ यह है कि यह एक विस्तृत तरंगदैर्घ्य वाले प्रकाश को विद्युत ऊर्जा में बदलने का कार्य अधिक दक्षता से करता है।एक संधि वाले परम्परागत प्रकाश वोल्टीय सेलों की अधिकतम सैद्धान्तिक दक्षता ३४% होती है जबकि बहुसंधीय प्रकाश वोल्टीय सेल की अधिकतम दक्षता 86.8% तक हो सकती है।


title: बहुसंधीय प्रकाश वोल्टीय सेल

text: बहु जंक्शन कोशिकाओं की प्रयोगशाला उदाहरण मिलकर, दो परत का 43% .Commercial उदाहरण भर में प्रदर्शन का प्रदर्शन किया है, जबकि वर्तमान में, परंपरागत सिलिकॉन सौर कोशिकाओं का सबसे अच्छा प्रयोगशाला उदाहरण 25% के आसपास क्षमता है, कोशिकाओं को एक-सूर्य के तहत 30% पर व्यापक रूप से उपलब्ध हैं रोशनी, और केंद्रित धूप के तहत लगभग 40% करने के लिए सुधार होगा। हालांकि, इस दक्षता में वृद्धि हुई जटिलता और विनिर्माण मूल्य की कीमत पर प्राप्त की है। तिथि करने के लिए, उनके उच्च कीमत और उच्च कीमत-टू-प्रदर्शन अनुपात उनके उच्च शक्ति को वजन अनुपात वांछनीय है, जहां विशेष रूप से एयरोस्पेस में, विशेष भूमिकाओं के लिए उनके उपयोग सीमित है। स्थलीय अनुप्रयोगों में इन कोशिकाओं सौर दुनिया भर के कई छोटे परीक्षण साइटों के साथ केंद्रित फोटोवोल्टिक (सीपीवी), में उपयोग के लिए सुझाव दिया गया है।


title: बहुसंधीय प्रकाश वोल्टीय सेल

text: एस्फाल्ट निर्माण तकनीक मौजूदा डिजाइन के प्रदर्शन में सुधार करने के लिए इस्तेमाल किया गया है। मोनो क्रिस्टलीय सिलिकॉन, हल्के और लचीला है कि लगभग 10% दक्षता के साथ एक सेल का उत्पादन करने के लिए विरोध के रूप में विशेष रूप से, तकनीक, आकारहीन सिलिकॉन का उपयोग कम लागत पतली फिल्म सौर कोशिकाओं को लागू किया जा सकता है। यह दृष्टिकोण कई वाणिज्यिक विक्रेताओं द्वारा इस्तेमाल किया गया है, लेकिन इन उत्पादों वर्तमान में छत सामग्री की तरह, कुछ आला भूमिकाओं के लिए सीमित कर रहे हैं।


title: गृत्समद

text: गृत्समद वैदिक काल के एक ऋषि थे, जिन्हें ऋग्वेद के द्वितीय मंडल का अधिकांश भाग (43 में से 36, जिनमें से भजन 27-29 को उनके बेटे कूर्मा और 4-7 सोमहुति की कृतियाँ माना जाता है) की रचना का श्रेय दिया जाता है। गृत्समद अंगिरस के परिवार के शुनहोत्र के एक पुत्र थे, लेकिन इंद्र की इच्छा से वह भृगु परिवार में स्थानांतरित हो गए।


title: गृत्समद

text: बहुवचन में, "गृत्समद" शब्द इस नाम के कुल को संदर्भित करता है, इसलिए इस शब्द का उपयोग ऋग्वेद के श्लोक 2.4, 19, 39, 41 में किया जाता है।


title: चंदू सरवटे

text: चंद्रशेखर त्रिंबक सरवटे (जिन्हें चंदू या चंद्र के रूप में जाना जाता है; 22 जुलाई 1920 में सागर, मध्य प्रदेश - 23 दिसंबर 2003 इंदौर में) एक भारतीय क्रिकेट खिलाड़ी थे। वह एक हरफनमौला खिलाड़ी थे और उन्होंने भारत के लिए 1946 से 1951 के बीच 9 टेस्ट मैच खेलें। हालांकि उन्हें कुछ खास सफलता नहीं मिली - उनका टेस्ट बल्लेबाजी औसत केवल 13.00 था, और उनका टेस्ट गेंदबाजी औसत 124.66 था। वे धीमी लेग ब्रेक गेंदबाजी करते थे।


title: चंदू सरवटे

text: हालांकि, प्रथम श्रेणी क्रिकेट में, उनका 32 वर्षों का एक लंबा करियर था, जिसके दौरान उन्होंने मध्य प्रांत और बरार, महाराष्ट्र, हिंदू, बॉम्बे, होलकर, मध्य प्रदेश और विदर्भ का प्रतिनिधित्व किया। 1946 में द ओवल में सरे के खिलाफ पारी उनकी सबसे प्रसिद्ध पारी थी, जब उन्होंने और श्यूट बनर्जी के साथ मिलकर आखिरी विकेट के लिए 249 रन जोड़े, जोकि पहले नौ विकेट द्वारा बनाये रन से भी ज्यादा था। यह प्रथम श्रेणी के क्रिकेट में एकमात्र मौका था, जब पुच्छले दो बल्लेबाजों ने शतक बनाए थे। प्रथम श्रेणी के क्रिकेट में दसवें और ग्यारहवें बल्लेबाजों के बीच बने सबसे ज्यादा भागीदारी का रिकार्ड आज भी कायम है। 1951 में होलकर की तरफ से बंगाल के खिलाफ उनका उच्चतम स्कोर 246 था, और 1946 में होलकर की तरफ से मैसूर के खिलाफ उनकी सर्वश्रेष्ठ गेंदबाजी 61 रन देकर 9 विकेट थी। प्रथम श्रेणी क्रिकेट में उनका कुल बल्लेबाजी औसत 32.73 था, और उनका गेंदबाजी औसत 23.54 था।


title: चंदू सरवटे

text: सरवटे 1980 के दशक की शुरुआत में तीन साल के लिए राष्ट्रीय चयनकर्ता थे, और उन चयनकर्ताओं में से एक थे जिन्होंने 1983 इंग्लैंड विश्व कप जीतने वाली टीम का चयन किया था। मध्य प्रदेश क्रिकेट एसोसिएशन के सचिव होने के साथ ही, वह अवसरों पर इसके चयन समिति के अध्यक्ष भी थे। सरवेट ने कला और कानून में डिग्री प्राप्त की हुई थी और पेशे से एक फिंगरप्रिंट विशेषज्ञ थे।


title: थोली प्रेमा

text: थोली प्रेमा () एक 2018 की भारतीय तेलुगु भाषा की रोमांटिक ड्रामा फिल्म है, जिसे नवोदित वेंकी अतलुरी द्वारा लिखित और निर्देशित किया गया है। बी.वी.एस.एन प्रसाद की श्री वेंकटेश्वरसिने चित्रा द्वारा निर्मित, फिल्म में वरुण तेज और राशी खन्ना मुख्य भूमिका में हैं। संगीत एस. थमन द्वारा रचित है जबकि छायांकन और संपादन क्रमशः जॉर्ज सी. विलियम्स और नवीन नूली द्वारा किया गया है।


title: थोली प्रेमा

text: फिल्म की मुख्य फोटोग्राफी लंदन और हैदराबाद में हुई। 10 फरवरी 2018 को रिलीज़ हुई इस फिल्म ने बॉक्स ऑफिस पर से अधिक की कमाई की। इसे बंगाली में फ़िदा (2018) के रूप में बनाया गया था।


title: थोली प्रेमा

text: आदी लंदन में एक लापता लड़की की तलाश कर रहा है। निराश, आदि टेम्स नदी के पास बैठता है और बात करना शुरू कर देता है कि वह काम में कैसे सफल होता है लेकिन उसका प्रेम जीवन पूरी तरह से विफल है।.


title: थोली प्रेमा

text: कुछ साल पहले, आदि शीर्ष छात्र होने के बावजूद 2 साल के दुखी कॉलेज जीवन के लिए अपने कॉलेज के प्रोफेसर पर बदला लेने की साजिश रचता है। वह एक सफल शरारत के बाद भाग जाता है और हैदराबाद के लिए जाने के लिए सीधे ट्रेन स्टेशन जाता है। जैसे ही ट्रेन छूटती है, उसके दोस्त उसे तब तक इंतजार करने का आग्रह करते हैं जब तक कि उसका दूसरा दोस्त उसे 'गोल्डन ड्रॉप' कहे जाने वाले वोदका के साथ कोक की बोतल नहीं लाता। जब ट्रेन छूटने लगती है, तो उसके दोस्त उसे यह कहते हुए उकसाते हैं कि उसके पास विज़ाग में आखिरी सुनहरी बूंद पीने का सौभाग्य नहीं है, जिसके लिए आदि ने "चैलेंज एक्सेप्टेड" के रूप में जवाब दिया। वह कोक की बोतल पाने के लिए अपनी जान जोखिम में डालता है और वर्षा के अलावा किसी और द्वारा ट्रेन के अंदर वापस खींचे जाने से पहले लगभग एक लैम्प पोस्ट की चपेट में आ जाता है।


title: थोली प्रेमा

text: वह तुरंत वर्षा के प्यार में पड़ जाता है और उसे छेड़खानी के माध्यम से लुभाने की कोशिश करता है लेकिन वर्षा एक बहुत ही आरक्षित और मासूम लड़की है और परेशानी से बाहर रहने की कोशिश करती है। आदि तुरंत वर्षा को अपने प्यार का प्रस्ताव देता है और सुबह तक उससे जवाब की उम्मीद करता है यदि नहीं तो वह उस ट्रेन पर वापस नहीं आएगा जिससे वर्षा सहमत हो जाती है। जब वह उठता है तो उसके आश्चर्य के लिए वर्षा कहीं नहीं मिलती है।


title: थोली प्रेमा

text: आदि निराश है क्योंकि वह उसे भूल नहीं सकता है और पूरे हैदराबाद में उसके लिए उच्च और निम्न खोज करता है, लेकिन कोई भाग्य नहीं। 3 महीने बीत चुके हैं और उन्होंने अपने विश्वविद्यालय में प्रवेश लिया लेकिन अभी भी पता नहीं है कि वर्षा कहाँ है। अपने आश्चर्य के लिए, वह देखता है कि वर्षा उसी विश्वविद्यालय में नामांकित है जिसमें वह हमेशा के लिए था। वह बाद में उसे बताती है कि उसने अपनी यात्रा की रात को उसका प्रवेश पत्र देखने के बाद, दूसरे विश्वविद्यालय में मुफ्त सीट मिलने के बावजूद बहुत सारे पैसे देकर उसके विश्वविद्यालय में दाखिला लिया। वह बताती है कि उसके पिता के जल्दी आने के डर से वह ट्रेन में उसे कोई जवाब नहीं दे सकी और वह अभी भी सो रहा था। तब से, वर्षा बहुत सारे संकेत देती है कि वह उससे प्यार करती है, लेकिन वह आदि को वे 3 शब्द नहीं कहती है, जिसके लिए वह एक दिन तक बहुत कोशिश करता है, जहां वह अपने सभी विश्वविद्यालय के साथियों के सामने अपने प्यार का इजहार करती है। उनका प्यार खिलता है लेकिन आदि के आवेगी स्वभाव के कारण वे अंततः टूट जाते हैं।


title: थोली प्रेमा

text: छह साल बीत चुके हैं और आदित्य मास्टर्स के लिए लंदन चले गए हैं। वह एक सफल छात्र है, अपने विश्वविद्यालय में टॉप करता है, लेकिन वर्षा को भूल नहीं पाता है, जिसके कारण वह अपनी रुचि रखने वाली किसी भी लड़की को अस्वीकार करता रहता है।


title: थोली प्रेमा

text: जैसे कि यह नियति है, वर्षा और आदि दोनों एक-दूसरे से अपने नए कार्यस्थल में फिर से मिलते हैं क्योंकि वर्षा को उनके वरिष्ठ के रूप में पेश किया जाता है। सबसे पहले, आदि उससे नफरत करता है और उसके जीवन को कठिन बनाने की कोशिश करता है लेकिन वर्षा सौहार्दपूर्ण रहने की पूरी कोशिश करती है। धीरे-धीरे दोनों एक दूसरे को समझने लगते हैं और दोस्त बन जाते हैं। वर्षा अपने दोस्त को बताती है कि वह अभी भी आदि से प्यार करती है और जानती है कि आदि अभी भी उससे प्यार करता है क्योंकि जो गुस्सा होने का दिखावा करते हैं वे आपसे सबसे ज्यादा प्यार करते हैं। फिर भी दूसरी ओर आदि अपने दोस्तों को बताता है कि वह वर्षा के प्रति आकर्षित है क्योंकि वह उसका पहला प्यार थी लेकिन वह अब उससे प्यार नहीं करता और वर्षा यह पीछे से सुनती है।


title: थोली प्रेमा

text: वर्षा आखिरी बार आदि से मिलती है और उसे 6 साल पहले दी गई चीजों के साथ एक बॉक्स देती है जब वे रिश्ते में थे। वह उसे समझाती है कि 6 साल, 6000 मील दूर उससे दूर रहने के बावजूद, वह अभी भी 6 मिनट के लिए हुई उस घटना पर अड़ा हुआ है। वह दोहराती है कि वह अपनी आवेगशीलता को बदलने में असमर्थ है और आखिरकार वह अपने प्यार के लिए लड़ रही है।


title: थोली प्रेमा

text: आदि बॉक्स खोलता है और पता चलता है कि उसने उसे जो प्यार दिया था और जो नफरत उसने उसे दी थी, उसने उसे रखा और महसूस किया कि बॉक्स में स्नातक की तस्वीर भी थी जिसे उसने केवल अपनी मां को भेजा था। उसकी माँ ने खुलासा किया कि आदि के लंदन जाने के बाद, वर्षा माफी माँगने के लिए उससे मिलने आई थी, लेकिन उस समय उसने केवल एक माँ के रूप में अपने बेटे की रक्षा करने के बारे में सोचा। वर्षा छह साल बाद फिर से उसके पास आई और उसने अपनी मां को बताया कि वह आदि चाहती है और वह अब भी उससे प्यार करती है और आदि की मां को एहसास हुआ कि उसका प्यार असली था। आदि की माँ आदि को याद दिलाती है कि आदि वर्षा को दूर करने के लिए काफी गुस्से में था, लेकिन फिर भी उसे अपने जीवन में आने के लिए हर दूसरी लड़की से दूरी बनाने के लिए उससे प्यार था। उसे पता चलता है कि वह अभी भी उससे प्यार करता है और उसे खोजने के लिए वापस भागता है, केवल यह महसूस करने के लिए कि वर्षा चली गई है। वह उसे खोजने की कोशिश में पूरे लंदन में दौड़ता है और अंत में टेम्स नदी के पास उदास बैठता है और भगवान से अपने प्यार की मदद करने के लिए सिर्फ एक संकेत मांगता है। ट्रेन की घंटी की आवाज उसे झटका देती है क्योंकि वह पता लगाता है कि वह कहाँ हो सकती है और अंत में उसे एक ट्रेन स्टेशन में पाता है। वह वर्षा को स्वीकार करता है कि उसका मतलब वह नहीं था जो उसने कहा था जब उसने कहा कि वह अब उससे प्यार नहीं करता है, जैसे कि उसका मतलब यह नहीं था जब उसने कहा कि वह उससे 6 साल पहले नफरत करती थी। कहानी दोनों के बीच एक चुंबन के साथ समाप्त होती है क्योंकि वे मेल-मिलाप करते हैं और अंत में एक-दूसरे को समझते हैं।


title: बेन जॉन्सन

text: बेंजामिन जॉन्सन (बेन जॉन्सन ; १५७२ - १६३७) अंग्रेजी के प्रसिद्ध नाटककार, कवि तथा समीक्षक थे। वे अपने काल के अत्यंत प्रतिष्ठित एवं प्रतिनिधि साहित्यकार थे।


title: बेन जॉन्सन

text: वे प्रसिद्ध अध्यापक विलियम कैमडेन के प्रिय शिष्य रहे। १५९७ के पूर्व उन्होंने अपने पिता के व्यवसाय में सहायता करने के अतिरिक्त कई वर्षो तक सैनिक सेवा के लिये फ्लैंडर्स में निवास किया। इसी वर्ष उन्होंने नाट्य लेखन का कार्य प्रारंभ किया। सन् १५६८ ई. में इन्होंने द्वंद्वयुद्ध में एक सहयोगी का वध किया किंतु धर्मोपदेशक होने के कारण मृत्युदंड से बच गए। इसी समय उन्होंने रोमन कैथलिक मत ग्रहण किया जिसे आगे चलकर फिर छोड़ दिया। सन् १६०६ ई. में 'ईस्टवर्ड' नामक व्यंगपूर्ण नाटक लिखने के कारण उन्हें कुछ दिनों के लिये कारावास भोगना पड़ा। १६१६ ई. में महाराजा जेम्स प्रथम ने उनके लिये पेंशन निर्धारित की तथा सन् १६१८ में उन्होंने स्काटलैंड की यात्रा की जहाँ उनकी भेंट ड्रमंड ऑव हाथांडैन से हुई जिन्होंने उनके साथ हुए वार्तालाप को लिपिबद्ध किया। सन् १६२८ में बेन जॉन्सन क्रोनोलाजर ऑव लंदन के पद पर नियुक्त हुए। अपने गंभीर अध्ययन एवं सुदृढ़ व्यक्तित्व के कारण वे सम्मानित हुए तथा अपने युग के सभी प्रमुख साहित्यकारों से या तो उनकी मैत्री थी अथवा विरोध था।


title: बेन जॉन्सन

text: बेन जॉन्सन की सर्वाधिक प्रतिष्ठा उनके सुखांत नाटकों के कारण है। इनमें यथार्थ के निरूपण और व्यंग को मिलाकर प्राचीन शास्त्रीय परिपाटी पर रचना की गई है तथा साथ ही इनमें हृदय की प्रबल चेष्टाओं की गंभीर अभिव्यक्ति हुई है। इनके प्रमुख नाटक 'एव्रीमैन इन हिज ह्युमर' का अभिनय सर्वप्रथम १५९८ में हुआ और तदुपरांत निम्नलिखित सुखांत नाटक क्रम से अभिनीत हुए - 'एव्रीमैन आउट ऑव हिज ह्यूमर', 'सिन्थियाज रिवेल्स' (१६०९), 'दी पोएटैस्टर' (१६०१), 'वालपोल' (१६०६), एपीसिन ऑर दि साइलेंट वुमन' (१६०९), 'दि ऐलकेमिस्ट' (१६१०), 'बार्थालोम्यु फेयर' (१६१४), 'दि डेविल इज ऐन ऐस' (१५१६), 'स्टेपुल ऑव न्यूज' (१६२५), 'दि न्यू इन' (१६२८) 'दि मैग्नेटिक लेडी' (१६३२), टेल ऑव ए टव' (१६३३)। बेन जॉन्सन का अंतिम सुखांत नाटक 'सैड शेफर्ड' जो काव्यात्मक है, अपूर्ण रह गया।


title: बेन जॉन्सन

text: रोमन इतिहास से संबंधित तथा प्राचीन परिपाटी पर लिखे हुए बेन जॉन्सन के दोनों दु:खांत नाटक - 'सेजनस' (१६०३), 'कैटिलाइन' (१६११) - एतिहासिक तथ्यों का सफल निर्वाह करते हैं, किंतु प्रभाव की दृष्टि से वे शेक्सपियर के रोमन नाटकों की अपेक्षा कम सफल सिद्ध हुए।


title: बेन जॉन्सन

text: बेन जॉन्सन ने १६०५ और १६३४ के बीच बहुसंख्यक 'मास्क' लिखे। इनमें अधिकांश राजदरबार के मनोरंजनार्थ लिखे गए थे और इनका अभिनय इनिगो जोन्स की सहायता ये हुआ था। इन मास्कों में 'मास्क ऑव क्वींस' (१६०९) सर्वाधिक प्रसिद्ध हुए।


title: बेन जॉन्सन

text: बेन जॉन्सन ने लघु आकार की कई सौ कविताओं की भी रचना की जो अपनी परिष्कृत शैली और व्यंग के लिये प्रसिद्ध हैं। उनकी कविताओं के दो संग्रह 'एपिग्राम्स' तथा 'दि फॉरेस्ट' सन् १६१६ में प्रकाशित हुए तथा 'अंडरवुड्स' नामक तीसरा संग्रह, जिसमें अपेक्षाकृत लंबी कविताएँ संकलित है, कवि की मृत्यु के उपरांत, सन् १६४१ में, प्रकाशित हुआ।


title: बेन जॉन्सन

text: गद्यलेखन और आलोचना के क्षेत्र में बेन जॉन्सन की कृतियाँ विशेष महत्व रखती है। उनकी शैली सुस्पष्ट और परिमार्जित है एवं उनके आलोचनात्मक विचारों पर उनके पांडित्य और मौलिक चिंतन की छाप है। उनकी प्रमुख गद्यरचना 'टिंबर ऑर्र डिस्कवरीज' (Timber, or Discoveries made upon men and matter ; १६४० ई.) अनेक छोटे बड़े निबंधों का संग्रह है जिनसे लेखक के समीक्षासिद्धांत का पता लगता है।


title: बेन जॉन्सन

text: बेन जॉन्सन ने न केवल अपने जीवनकाल में सामयिक साहित्य को प्रभावित किया, अपितु उनकी मृत्यु के उपरांत बहुत दिनों तक उनका यश अक्षुण्ण रहा और उनका प्रभाव सक्रिय बना रहा। आज भी उनकी गणना अंग्रेजी के मूर्धन्य नाटककारों और आलोचकों में होती है।


title: सोनी टेन

text: सोनी टेन सोनी पिक्चर्स नेटवर्क्स इंडिया के स्वामित्व वाले भारतीय पे टेलीविज़न स्पोर्ट्स चैनलों का एक समूह है। ये चैनल क्रिकेट, फुटबॉल, गोल्फ, बास्केटबॉल, टेनिस, एमएमए और कुश्ती कार्यक्रमों का प्रसारण करता है। ये चैनल सोनी पिक्चर्स स्पोर्ट्स नेटवर्क का एक हिस्सा है।


title: सोनी टेन

text: जनवरी 2001 में, दुबई मीडिया सिटी में ताज टेलीविजन का गठन किया गया था। कंपनी ने 1 अप्रैल 2002 को भारत और पाकिस्तान में टेन स्पोर्ट्स चैनल लॉन्च किया। बाद में, नवंबर 2006 में, ज़ी ने एक सहायक कंपनी के रूप में ताज टेलीविजन का अधिग्रहण किया। ज़ी ने पाकिस्तान में प्रसारण छोड़ दिया और चैनलों का नाम बदलकर टेन 1 कर दिया। उसी वर्ष ताज टेलीविज़न ने पाकिस्तान के लिए टेन स्पोर्ट्स के रूप में एक अलग फ़ीड लॉन्च किया।


title: सोनी टेन

text: ज़ी स्पोर्ट्स को 2010 में टेन एक्शन में रीब्रांड किया गया था, जिसमें एडवेंचर स्पोर्ट्स और गैर-क्रिकेट सामग्री शामिल थी। 2011 में Zee ने विशेष रूप से क्रिकेट मैच के लिए टेन क्रिकेट नामक एक नया चैनल चैनल लॉन्च किया। 2014 में टेन एक्शन को टेन 2 में बदल दिया गया था जबकि टेन क्रिकेट का नाम बदलकर टेन 3 कर दिया गया था।


title: सोनी टेन

text: अगस्त 2016 में, सोनी पिक्चर्स नेटवर्क्स इंडिया ने ज़ी नेटवर्क से सभी स्पोर्ट्स चैनल खरीद लिए। समझौते पर सितंबर 2016 में हस्ताक्षर किए गए थे और अधिग्रहण को दो चरणों में करने की योजना थी। खरीद के पहले चरण के पूरा होने के साथ, सोनी ने ज़ी नेटवर्क के स्वामित्व वाले भारतीय स्पोर्ट्स चैनलों का नियंत्रण हासिल कर लिया। दूसरे चरण के पूरा होने के साथ, सोनी को भारत के बाहर ज़ी के स्वामित्व वाले स्पोर्ट्स चैनलों तक पहुंच प्राप्त हुई। १८ जुलाई २०१७ को, एचडी सिमुलकास्ट के लॉन्च के अलावा, चैनलों को "सोनी" ब्रांड के साथ स्पोर्ट्स चैनलों पर उपसर्ग के रूप में जोड़ा गया था।


title: सोनी टेन

text: यह चैनल विश्व एथलेटिक्स चैंपियनशिप, एशियाई खेलों, राष्ट्रमंडल खेलों और सुकमा खेलों का प्रसारण करता है। इनके अलावा टेनिस, रैली, घुड़दौड़, बीच वॉलीबॉल इवेंट और बास्केटबॉल का सीधा प्रसारण भी इस चैनल पर किया जाता है। डब्ल्यूडब्ल्यूई रॉ (आधे घंटे के प्री-शो के साथ) और डब्ल्यूडब्ल्यूई स्मैकडाउन का साप्ताहिक सीधा प्रसारण वर्तमान में किया जा रहा है।


title: सोनी टेन

text: यह चैनल यूरोपीय फ़ुटबॉल लीगों के फ़ुटबॉल मैचों का प्रसारण करता है और एमएमए प्रतिस्पर्धा के प्रचार आयोजित करता है।


title: सोनी टेन

text: इसके अलावा, फ़ुटबॉल पैनलिस्ट दुनिया भर में अपने चैनल पर लाइव और एक्सक्लूसिव होते हैं और चैनल पर "फुटबॉल एक्स्ट्रा" शो में आगामी लाइव मैचों, फ़ुटबॉल अपडेट्स पर अपनी अंतर्दृष्टि साझा करते हैं।


title: सोनी टेन

text: यह पाकिस्तान, श्रीलंका, इंग्लैंड, ऑस्ट्रेलिया से क्रिकेट मैचों का प्रसारण करता है। आमतौर पर खेल से संबंधित सामग्री का प्रसारण हिंदी में किया जाता है। यह चैनल फुटबॉल मैचों का प्रसारण भी करता है।


title: सोनी टेन

text: यह चैनल 1 जून 2021 को क्रिकेट, फुटबॉल, डब्ल्यूडब्ल्यूई और ओलंपिक खेलों का तमिल और तेलुगु भाषाओं में प्रसारण के लिए लॉन्च किया गया।


title: सोनी टेन

text: यह एक एचडी गोल्फ़-आधारित चैनल था जो 7 अक्टूबर 2015 को लॉन्च किया गया था। इसके पास यूरोपियन टूर, एशियन टूर, राइडर कप, एलपीजीए टूर, रॉयल ट्रॉफी, यूएस पीजीए चैंपियनशिप, सीनियर पीजीए चैंपियनशिप, प्रोफेशनल गोल्फ टूर ऑफ इंडिया, और लेडीज यूरोपियन टूर के प्रसारण अधिकार थे।


title: जॉन ऐडम्स

text: जॉन ऐडम्स (१७३५-१८२६) प्रसिद्ध विद्वान्, सफल विधिज्ञ तथा संयुक्त राज्य अमेरिका के दूसरे राष्ट्रपति थे। इनका कार्यकाल १७९७ से १८०१ तक था। ये फ़ेडरलिस्ट पार्टी से थे।


title: जॉन ऐडम्स

text: जॉन ऐडम्स का जन्म ३० अक्टूबर १७३५ को मेसाचूसेट्स के ब्रेनट्री नामक स्थान में हुआ। इनके पिता कृषक थे। उनके ज्येष्ठ पुत्र जॉन क्विन्सी ऐडम्स भी संयुक्त राज्य अमरीका के राष्ट्रपति हुए।


title: जॉन ऐडम्स

text: जॉन ने संविधान विशेषज्ञ के रूप में अपनी समसामयिक घटनाओं को प्रभावित किया। सर्वप्रथम ह्विग दल के नेता के रूप में १७६५ के स्टैंप ऐक्ट का विरोध करने में अपनी कर्मठता तथा सक्रियता का परिचय दिया। दिसंबर, १७६५ में राज्यपाल तथा परिषद् के समक्ष भाषण देते हुए उन्होंने ब्रिटिश संसद् में मेसाचूसेट्स का प्रतिनिधान न होने के आधार पर स्टैंप ऐक्ट को अवैध घोषित किया। तथापि १७९८ में उन्होंने बोस्टन हत्याकांड के अभियुक्त ब्रिटिश सैनिकों का पक्ष लेकर उन्हें बचाने का सफल प्रयास किया। अपनी सत्यनिष्ठा तथा न्यायप्रियता के कारण वह मेसाचूसेट्स लोकसभा के सदस्य निर्वाचित हुए।


title: जॉन ऐडम्स

text: जॉन ऐडम्स फ़िलाडेल्फ़िया की प्रथम महाद्वीपीय महासभा के निर्वाचित प्रतिनिधि थे। वे स्वतंत्रता की घोषणा करनेवाली समिति के भी सदस्य थे। ऐडम्स नवंबर, १७७८ तक कांग्रेस में रहे और इस अवधि में वे वैदेशिक संबंध समिति के सदस्य तथा युद्धसामग्री बोर्ड के अध्यक्ष रहे और अनेक बार यूरोप के विदेशों में उन्होंने स्वदेश का प्रतिनिधान किया।


title: जॉन ऐडम्स

text: १७८५ में ऐडम्स इंग्लैंड के प्रथम राजदूत नियुक्त हुए। क्रांति के उपरांत शांतिकाल की गंभीर स्थिति से उत्पन्न दुर्व्यवस्थाओं ने उनको रूढ़िवादी बना दिया तथापि अपनी रचना संयुक्त राज्य के संविधान के एक प्रतिवाद में वह कुलीन तंत्र के संरक्षक के रूप में प्रकट होते हैं। इस परिवर्तन का उनकी लोकप्रियता पर अच्छा प्रभाव नहीं पड़ा। ऐडम्स पहले संयुक्त राज्य अमरीका के उपराष्ट्रपति, फिर १७९६ में राष्ट्रपति चुने गए। वे संघवादी दल के निर्माताओं में से थे। ऐडम्स के राष्ट्रपतित्व काल के चार वर्ष (१७९७-१८०१) कुछ ऐसी जटिल और विलक्षण घटनाओं से संबद्ध रहे कि उनके भार से उनका भावी जीवन अत्यधिक विषादमय हो गया। जॉन एडम्स 1 नवंबर “1800” में व्हाइट हाउस में रहने वाले अमेरिका के पहले राष्ट्रपति बने। विदेशी तथा राजद्रोह संबंधी कानूनों के पास होने से संघवादी दल को अत्यधिक विरोध और क्षति सहनी पड़ी। स्वयं दल के अंतरंग संगठन में भी पारस्परिक मतभेद तथा दलबंदी प्रारंभ हो गई। ऐडम्स और हैमिल्टन एक दूसरे के विरोधी हो गए। ऐडम्स सुयोग्य, सच्चे तथा निर्भीक व्यक्ति थे परंतु अपनी उग्र व्यावहारिकता तथा विवेकहीनता के कारण अपनी अध्यक्षता में संघवादी दल को संगठित रखने में असमर्थ रहे; यहाँ तक कि इनके अपने मंत्रिमंडल के सदस्य भी ऐडम्स के बजाय हैमिल्टन को अपना नेता मानने लगे।


title: जॉन ऐडम्स

text: यद्यपि १८०० में राष्ट्रपति पद के लिए उनको दोबारा मनोनीत किया गया परंतु अपने शक्तिशाली विपक्षी टामस जेफ़र्सन से उन्हें हार खानी पड़ी। अपनी पराजय से उनको गहरी पीड़ा पहुँची। तदुपरांत उन्होंने राजनीति से अपना हाथ खींच लिया और विषादपूर्ण जीवन व्यतीत करते रहे। ४ जुलाई १८२६ को स्वतंत्रता की घोषणा की ५० वी वर्षगाँठ के अवसर पर क्विन्सी नामक स्थान में ऐडम्स का देहावसान हुआ।


title: पालनौका

text: बादबानी (sailboat), जिसे पालनौका (sail+boat) भी कहा जा सकता है, ऐसी नौका होती है जिसे गति देने का प्रमुख साधन एक या अनेक पाल (sail) होते हैं जो पवन पकड़कर नौका को आगे घकेलने का काम करते हैं। औद्योगिक युग से पहले नौकाओं को चलाने का यही प्रमुख साधन था।


title: शिरस्य सूचकांक

text: शीर्षाभिसूचक (Cephalic Index) वह अंक है, जो खोपड़ी की चौड़ाई को लंबाई से भाग देने पर प्राप्त भाग फल में 100 से गुणा करने पर प्राप्त होता है।


title: शिरस्य सूचकांक

text: खोपड़ी की चौड़ाई कानों के ठीक ऊपर मापी जाती है और लंबाई भ्रूमध्य (glabella) से लेकर पश्चकपाल के उदग्र बिंदु तक मापी जाती है। शीर्षाभिसूचक, यदि 75 से कम होता है, तो सिर या खोपड़ी दीर्घशिरस्क (dolichocephalic), यदि 75 से 80 के मध्य होता है, तो खोपड़ी मध्यशिरस्क (mesaticepholic) तथा यदि 80 या इससे अधिक होता है, तो खोपड़ी लघुशिरस्क (brachycephalic), कहलाती है।


title: शिरस्य सूचकांक

text: स्वीडन के ए.ए. रेत्सिअस (A.A. Retzius) नामक मानवशास्त्री ने इस अंक का सुझाव दिया था। मानव की विभिन्न प्रजातियों में विभेद करने में शीर्षाभिसूचक बड़ा उपयोगी सिद्ध हुआ है। मानव जाति में यह अंक 60 से 100 तक पाया जाता है। खोजों से सिद्ध हो गया है कि शीर्षाभिसूचक वातावरण से बहुत प्रभावित होता है। अत: अब इस अंक का उपयोग बहुत कम किया जाता है। यह कपालीय सूचक (Cranial index) से, जो केवल कपाल की माप से संबंध रखता है, भिन्न होता है।


title: ठाकुर रामपति सिंह

text: ठाकुर रमापति सिंह (1912 - 12 अक्टूबर 1999) "जिसे ठाकुर रमापति सिन्हा के नाम से भी जाना जाता है", एक स्वतंत्रता सेनानी, राजनीतिज्ञ, विधायक और बिहार के मंत्री, भारतीय संसद सदस्य और भारत में बिहार के मोतिहारी के एक प्रमुख सामाजिक व्यक्तित्व थे।


title: ठाकुर रामपति सिंह

text: ठाकुर रमापति सिंह भारत में बिहार राज्य के पूर्वी चंपारण जिले के वर्तमान "पकरीदयाल ब्लॉक" में स्थित हरनाथपुर गांव के स्थानीय भूमि मालिक परिवार के मुखिया श्री राम सूरत सिंह के सबसे बड़े पुत्र थे।


title: ठाकुर रामपति सिंह

text: उनकी स्कूली शिक्षा मुख्य रूप से मोतिहारी में जिला मुख्यालय में हुई थी। स्कूल के बाद, उन्होंने पटना साइंस कॉलेज में प्रवेश लिया। इस अवधि के दौरान देश महात्मा गांधी के नेतृत्व में भारतीय स्वतंत्रता के लिए एक उग्र संघर्ष देख रहा था और ठाकुर रमापति सिंह जल्द ही पटना में युवा कांग्रेस का नेतृत्व करने वाले इस आंदोलन के बीच में थे। वह स्वतंत्रता आंदोलन के दिग्गजों और प्रख्यात राष्ट्रवादियों राजेंद्र बाबू, अनुग्रह बाबू और श्री कृष्ण सिन्हा के संपर्क में आए।


title: ठाकुर रामपति सिंह

text: सिंह को बार-बार भारत में ब्रिटिश सरकार द्वारा कैद किया गया था। आजादी के बाद, उन्होंने अपनी कानून की डिग्री पूरी की, स्थानीय कानून अभ्यास में कुछ समय के लिए काम किया और फिर अपनी खुद की स्थापना की।


title: ठाकुर रामपति सिंह

text: स्थानीय शासन की स्थिति से प्रभावित होकर, सिंह मोतिहारी के नगर निगम के अध्यक्ष के रूप में निर्वाचित होकर राजनीति में लौट आए।


title: ठाकुर रामपति सिंह

text: फिर वे 1960 के दशक में बिहार विधान सभा के लिए चुने गए और फिर 1972 में दूसरे कार्यकाल के लिए चुने गए। राज्य विधायिका में इन दो लगातार कार्यकालों के दौरान उन्होंने एक मंत्री के रूप में कार्य किया और शिक्षा मंत्रालय और उद्योग मंत्रालय जैसे विभागों को संभाला। वह बिहार के तत्कालीन मुख्यमंत्री महामाया प्रसाद सिन्हा के मंत्रिमंडल के सदस्य थे।


title: ठाकुर रामपति सिंह

text: 1970 के दशक में "आपातकाल के दिनों" के दौरान, सिंह जयप्रकाश नारायण के नेतृत्व वाले संघर्ष में शामिल हो गए और अपने करीबी सहयोगी और जनता पार्टी के दिग्गज सत्येंद्र नारायण सिन्हा के साथ मिलकर काम किया, जो इस आंदोलन के एक प्रमुख राजनीतिक नेता थे उन्हें बार-बार जेल में बंद किया गया था। तत्कालीन प्रधान मंत्री इंदिरा गांधी द्वारा लगाए गए आपातकाल के दौरान राजनीतिक कैदी।


title: ठाकुर रामपति सिंह

text: आपातकाल के बाद हुए चुनावों में, सिंह नवगठित जनता पार्टी के उम्मीदवार थे और उन्होंने अपने गृह निर्वाचन क्षेत्र मोतिहारी से चुनाव लड़ा और जीत हासिल की। वह मोतिहारी निर्वाचन क्षेत्र से भारत की छठी लोकसभा के संसद सदस्य थे।


title: ठाकुर रामपति सिंह

text: भारतीय संसद में अपने कार्यकाल के बाद, वह अपने कानून अभ्यास में लौट आए। उन्होंने अपने शेष वर्ष अपने गृह नगर मोतिहारी में सार्वजनिक कार्यालय से बाहर रहते हुए समाजवाद के लिए अपने प्रयासों को समर्पित करते हुए बिताए।


title: ठाकुर रामपति सिंह

text: ठाकुर रमापति सिंह का निधन 12 अक्टूबर 1999 को मोतिहारी के चांदमारी में उनके घर में हुआ था और उनके पूर्वजों के गांव में उनका अंतिम संस्कार किया गया था।


title: चिरसम्मत अर्थशास्त्र

text: चिरसम्मत अर्थशास्त्र (क्लासिकल इकनीमिक्स) या चिरसम्मत राजनीतिक अर्थशात्र आर्थिक चिन्तन की वह परम्परा है जिसका विकास मुख्यतः इंग्लैण्ड में १८वीं शताब्दी के उत्तरार्ध से लेकर १९वीं शताब्दी के मध्यकाल तक हुआ। इसके मुख्य विचारकों में आदम स्मिथ, जे बी से (Jean-Baptiste Say), डेविड रिकार्डो, थॉमस रॉबर्ट माल्थस, तथा जॉन स्टूवर्ट मिल थे। इन अर्थशास्त्रियों ने बाजारवादी अर्थस्त्र का जो आर्थिक सिद्धान्त दिया वह मुख्यतः स्व-नियमित प्रणाली (self-regulating systems) है जो उत्पादन तथा विनिमय के प्राकृतिक नियमों से शासित होता है। आदम स्मिथ ने इसी को 'अदृष्य हाथ' कहा था।


title: चिरसम्मत अर्थशास्त्र

text: आदम स्मिथ द्वारा १७७६ में रचित द वेल्थ ऑफ नेशन्स को प्रायः चिरसम्मत अर्थशास्त्र का आरम्भ बिन्दु माना जाता है। इस पुस्तक में स्मिथ ने जो बात कही थी उसका सार यही था कि किसी भी देश की समृद्धि का निर्धारण इस बात से नहीं होती कि उस देश के पास कितना स्वर्ण जमा है बल्कि इस बात से होती है कि उस देश की राष्ट्रीय आय कितनी अधिक है।


title: परदेशी वित्तप्रेषण

text: परदेशी वित्तप्रेषण (remittance) से आशय किसी दूसरे देश में रह रहे या कार्य कर रहे व्यक्ति द्वारा अपने देश में पैसा (वित्त) भेजने से है।


title: परदेशी वित्तप्रेषण

text: जब एक प्रवासी अपने मूल देश को बैंक, पोस्ट ऑफिस या ऑनलाइन ट्रांसफर से धनराशि भेजता है तो उसे रेमिटेंस कहते हैं। उदाहरण के लिए खाड़ी के देशों में काम कर रहे भारतीय कामगार या अमेरिका और ब्रिटेन जैसे विकसित देशों में डॉक्टर और इंजीनियर की नौकरी कर रहे प्रवासी भारतीय जब भारत में अपने माता-पिता या परिवार को धनराशि भेजते हैं तो उसे रेमिटेंस कहते हैं। जो देश रेमिटेंस प्राप्त करता है, उसके लिए यह विदेशी मुद्रा अर्जित करने का जरिया होता है और वहां की अर्थव्यवस्था में इसका महत्वपूर्ण योगदान होता है। खासकर छोटे और विकासशील देशों की अर्थव्यवस्था को गति देने में रेमिटेंस ने अहम भूमिका निभाई है। कई देश ऐसे हैं, जिनके सकल घरेलू उत्पाद (जीडीपी) में रेमिटेंस से प्राप्त राशि का योगदान अन्य क्षेत्रों के मुकाबले काफी अधिक है। मसलन नेपाल, हैती, ताजिकिस्तान और टोंगा जैसे देश अपने जीडीपी के एक चौथाई के बराबर राशि रेमिटेंस के रूप में प्राप्त करते हैं।


title: परदेशी वित्तप्रेषण

text: वैसे राशि के हिसाब से देखें तो दुनियाभर में सर्वाधिक रेमिटेंस भारत प्राप्त करता है। ग्लोबल माइग्रेशन रिपोर्ट, 2020 के अनुसार विदेशों में बसे प्रवासी भारतीयों से लगभग 78.6 बिलियन डॉलर रेमिटेंस के रूप में स्वदेश भेजे। रेमिटेंस प्राप्त करने के मामले में भारत के बाद क्रमशः चीन, मैक्सिको, फिलीपींस और मिस्र आते हैं।


title: रासायनिक प्रक्रम

text: वैज्ञानिक दृष्टि से एक या अधिक रसायनों या रासायनिक यौगिकों को बदलने की विधि या साधन को रासायनिक प्रक्रम (chemical process) कहते हैं। ऐसा रासायनिक प्रक्रम स्वयं सम्पन्न हो सकता है या किसी बाह्य बल के द्वारा। इसमें एक या एक से अधिक रासायनिक अभिक्रियाएँ होती हैं।


title: रासायनिक प्रक्रम

text: रसायन इंजीनियरी में मूलभूत प्रक्रमण को ईकाई प्रक्रमण (Unit processing) कहते हैं। ईकाई संक्रिया (unit operations) और ईकाई प्रक्रमण मिलकर विभिन्न प्रकार के रासायनिक उद्योग बनते हैं। ईकाई प्रक्रमण का प्रत्येक रूप (genre) एक ही रासायनिक नियम पर आधारित होता है, जैसे प्रत्येक प्रकार का इकाई संक्रिया एक ही भौतिक नियम पर आधारित होता है।


title: एल्जीसिराज सम्मेलन

text: सन १९०६ का एल्जीसिराज सम्मेलन (Algeciras Conference) स्पेन के एल्जीसिराज नगर में 16 जनवरी से 7 अप्रैल तक चला। इस अनतरराष्ट्रीय सम्मेलन का उद्देश्य १९०५ के मोरक्को संकट का समाधान निकालना था।


title: पैगाँव

text: पैगाँव का इतिहास शताब्दियों पुराना है। हिन्दू विशेषज्ञों के अनुसार भगवान श्री कृष्ण ने यहां के स्थानीय जनों से पै (दूध) मांगकर पीया था इस कारण इस गाँव का नाम संस्कृत में पैग्राम पड़ा जो समय अनुसार यहाँ की स्थानीय भाषा ब्रजभाषा में पैगाम कहा जाने लगा। वर्तमान समय में इस गाँव का नाम हिन्दी में पैगाँव लिखा जाता है।


title: पैगाँव

text: प्राचीन काल में जब ब्रज में कई भक्त साधू संत ईश्वरीय आराधना में लगे हुए थे उस समय पैगाँव के चतुर्भुज भगवान मन्दिर में श्री चतुर चिन्तामणि देवाचार्य जी महाराज भी कृष्ण भक्ति में लीन रहते थे। माना जाता है कि एक बार उनकी जटाऐं (सिर के घने बाल) झाडियों में उलझ गए थे जिन्हें सुलझाने स्वयं भगवान श्री कृष्ण एवं माँ राधा देवी आए थे। श्री चतुर चिन्तामणि देवाचार्य जी महाराज को नागा बाबा एवं नागाजी भी कहते हैं। और वो पंडित घर से थे।नागा बाबा की बरसी पर आज भी पैगाँव में प्रत्येक वर्ष एक दिन का भंडारा एवं दो दिवसीय रास मेले का आयोजन होता है।


title: पैगाँव

text: पैगाँव क्षेत्रफल की दृष्टि से मथुरा जिले का सबसे बड़ा गाँव है इसलिए यहां सर्वाधिक कृषि होती है यहाँ कई किसान ऐसे हैं जो वर्षों से खेती बाढी करते आ रहे हैं। इस गाँव के सबसे बड़े किसान थे स्व• श्री ग्यासीराम जो एक आदर्श किसान थे। उन्होंने बहुत कम आयु से ही कृषि करना प्रारंभ कर दिया तथा गाँव में कृषि क्रांति लाने का श्रेय उन्हीं को मिलता है उनके पास स्वयं की ५२ बीघा जमीन थी उन्होंने हल बैलों से कृषि करना प्रारंभ किया और अपने जीवन के अन्त तक वो कृषि करते रहे। पैगाँव में जितने वर्षों तक उन्होने खेती बाढी की उतनी किसी अन्य ने नहीं की। वर्ष २००४ में लगभग ८१ वर्ष की आयु में उनका स्वर्गवास हो गया। आज भी बालू बाबा मन्दिर से कुछ दूरी पर नहर के पास उनका समाधि स्थल है। लोग आधुनिक समय में उन्हें अपना आदर्श मानते हैं। ये पैगाँव के इतिहास पुरुषों में से एक हैं।


title: गुरू राम राय पब्लिक स्कूल

text: गुरू राम राय पब्लिक स्कूल देहरादून, उत्तराखंड के खुरबुरा, तिलक रोड में स्थित एक सरकार समर्थित विद्यालय है। इसकी स्थापना महाराज इंद्रेश द्वारा १९७३ में की गई थी।


title: अहमद शहज़ाद

text: अहमद शहज़ाद (; जन्म 23 नवम्बर 1991) एक पाकिस्तानी क्रिकेट खिलाड़ी हैं। वो दायें हाथ के सलामी बल्लेबाज और अंशिकालिक लेग-ब्रेक गेंदबाज़ हैं।


title: अहमद शहज़ाद

text: अहमद शहजाद का जन्म पाकिस्तान के पंजाब प्रान्त में, लाहौर के एक पश्तो परिवार में 23 नवम्बर 1991 को हुआ। वो पश्तो भाषी हैं।


title: पंचघाघ जलप्रपात

text: पंचघाघ जलप्रपात (Panchghagh Falls) भारत के झारखण्ड राज्य के खूंटी ज़िले में स्थित एक जलप्रपात है। यह वास्तव में पाँच अलग प्रपात हैं।


title: मनकापुर (तहसील), गोंडा

text: मनकापुर तहसील, गोंडा जिले, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 481 गाँव हैं।


title: मंझनपुर (तहसील), कौशाम्बी

text: यह तहसील कौशाम्बी जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 316 गांव हैं।


title: छोटी गण्डक

text: छोटी गण्डक एक नदी है जो नेपाल से निकलकर भारत के उत्तर प्रदेश में प्रवेश करती है। यहाँ यह महराज गंज, कुशीनगर, देवरिया जनपदों में बहती हुई अन्ततः घाघरा में मिल जाती है।


title: भारतीय दण्ड संहिता धारा १४४

text: भारतीय दण्ड संहिता की धारा १४४ शांति व्यवस्था कायम करने के लिए लगाई जाती है। इस धारा को लागू करने के लिए जिलाधिकारी एक नोटिफिकेशन जारी करता है और जिस जगह भी यह धारा लगाई जाती है, वहां चार या उससे ज्यादा लोग इकट्ठे नहीं हो सकते हैं। इस धारा को लागू किए जाने के बाद उस स्थान पर हथियारों के लाने ले जाने पर भी रोक लगा दी जाती है। धारा-144 का उल्लंघन करने वाले या इस धारा का पालन नहीं करने वाले व्यक्ति को पुलिस गिरफ्तार कर सकती है। उस व्यक्ति की गिरफ्तारी धारा-107 या फिर धारा-151 के अधीन की जा सकती है। इस धारा का उल्लंघन करने वाले या पालन नहीं करने के आरोपी को एक साल कैद की सजा भी हो सकती है। वैसे यह एक जमानती अपराध है, इसमें जमानत हो जाती है।


title: ब्रिटिश अकादमी फ़िल्म पुरस्कार

text: ब्रिटिश अकादमी फ़िल्म पुरस्कार (English:British Academy Film Awards) "ब्रिटिश अकादमी ऑफ फिल्म और टेलीविजन आर्ट्स" द्वारा प्रदत्त एक वार्षिक पुरस्कार है, जिसे बाफटा पुरस्कार भी कहा जाता है। यह अमेरिका के ऑस्कर पुरस्कार का समकक्ष है। . सन् 2008 से यह लंदन के रॉयल ओपेरा हाउस में आयोजीत होता है।


title: यौन अनुदेश पुस्तिका

text: जिन पुस्तकों में यौन क्रियाओं के करने की विधियाँ वर्णित होती हैं उन्हें यौन अनुदेश पुस्तिका (सेक्स मैनुअल) कहते हैं। प्रायः इनमें गर्भ नियन्त्रण, सुरक्षित सेक्स, तथा यौन सम्बन्धों पर भी सलाह दी गयी होती है।


title: औद्योगिक विपदाओं की सूची

text: इस लेख में उल्लेखनीय औद्योगिक विपदाओं की सूची दी जायेगी। औद्योगिक विपदा (industrial disaster) से आशय औद्योगिक कम्पनियों द्वारा पैदा की गयी विपदाओं से है। ये विपदाएँ दुर्घटनावश हो सकती हैं या सुरक्षा की अवहेलना से हो सकते हैं या अयोग्यता (incompetence) से घटित हो सकतीं हैं। औद्योगिक विपदाओं में जन-धन की बहुत अधिक हानि होती है।


title: करुणा नंदी

text: उन्होंने सेंट स्टीफन कॉलेज, दिल्ली विश्वविद्यालय से अर्थशास्त्र में डिग्री प्राप्त की। टीवी पत्रकार के रूप में एक छोटे कार्यकाल के बाद [5] [6] उन्होंने कैम्ब्रिज विश्वविद्यालय में कानून की पढ़ाई की, [6] [५] और बाद में एलएलएम किया। कोलंबिया विश्वविद्यालय, न्यूयॉर्क से। [7] ननदी ने संयुक्त राष्ट्र में वकील के रूप में काम किया।


title: करुणा नंदी

text: वह भारत के सर्वोच्च न्यायालय में एक वकील हैं और उनके काम का ध्यान संवैधानिक कानून, वाणिज्यिक मुकदमेबाजी और मध्यस्थता, मीडिया कानून और कानूनी नीति पर है। [९] [the] उन्हें एक इकोनॉमिक टाइम्स जूरी ने 'कॉर्पोरेट इंडियाज फास्टेस्ट राइजिंग वूमेन लीडर्स' की एक सूची में शामिल किया था, जो उन्हें 'वाणिज्यिक कानून में विशेषज्ञता के लिए कॉरपोरेट जगत में प्रसिद्ध' होने का हवाला देती थी। करुणा नंदी ने भी खेला है। 2012 के दिल्ली सामूहिक बलात्कार के बाद बलात्कार विरोधी बिल का मसौदा तैयार करने में महत्वपूर्ण भूमिका। [12]। 2019 में, यूके के विदेशी कार्यालय ने दुनिया भर में मीडिया की स्वतंत्रता की रक्षा के लिए कानूनी रूपरेखा विकसित करने के लिए विशेषज्ञों के एक नए पैनल के लिए वकील नियुक्त किया।


title: जांगलू

text: सांखलों का यह महान किला जांगलू नामक प्रदेश में बीकानेर से २४ मील दक्षिण में है। ऐसा कहते हैं कि चौहान सम्राट पृथ्वीराज की रानी अजयदेवी दहियाणी ने यह स्थान बसाया था। सर्व प्रथम सांखले महिपाल का पुत्र रायसी रुण को छोड़कर यहां आया और गुढ़ा बांधकर रहने लगा और कुछ समय बाद यहां के स्वामी दहियों की छल से हत्या कर उसने यहां अधिकार जमा लिया। बाद में जांगलू का यह इलाका राव बीका के आधीन आ गया। यहां के सांखले राठौड़ों के विश्वास पात्र बन गए।


title: अतुल कोठारी

text: अतुल कोठारी भारत के एक शिक्षाविद हैं। सम्प्रति वे शिक्षा बचाओ आन्दोलन समिति के राष्ट्रीय सहसंयोजक तथा शिक्षा संस्कृति उत्थान न्यास के सह-सचिव हैं। वे अखिल भारतीय विद्यार्थी परिषद के महामंत्री रह चुके हैं। विगत १० वर्षो में शिक्षा बचाओ आन्दोलन के माध्यम से उन्होने देश के पाठ्यक्रम, पाठ्य पुस्तकों में विकृतियों, विसंगतियों को दूर कराने में भी महत्वपूर्ण योगदान दिया। इनके प्रयासों से अब तक 11 न्यायालयों के निर्णय शिक्षा बचाओ आन्दोलन के पक्ष में आए हैं। अतुल कोठारी के शिक्षा सम्बन्धित 50 से अधिक शोध-पत्र प्रकाशित हुए है।


title: जांगलू

text: यहां के प्राचीन स्थानों में पुराना किला, केशोलय और महादेव के मंदिर उल्लेखनीय हैं। पुराना किला वर्तमान गांव के निकट बना हुआ था जिसके अब कुछ भग्नावशेष विद्यमान है। चारों ओर चार दरवाजे के चिह्म अब भी पाए जाते हैं। बीच में ऊँचे उठे हुए घेरे के दक्षिण-पूर्व की ओर जांगलू के तीसरे सांखले खींवसी के सम्मान में एक देवली (स्मारक) बनी है, जो देखने में नवीन जान पड़ती है।


title: अतुल कोठारी

text: अतुल कोठारी उर्वर्शी, त्रैमासिक राष्ट्रीय शोध पत्रिका, संस्थापक, शिक्षा स्वास्थ्य न्यास, आदि से भी जुड़े हैं। वे ‘‘शिक्षा उत्थान’’ पत्रिका के संपादक हैं जिसके माध्यम से वे शिक्षा और शिक्षा में भारतीय भाषाओं के उत्थान के लिए प्रयास करते हैं।


title: जांगलू

text: किले के पूर्व में केशोलय तालाब है। इसके विषय में ऐसी प्रसिद्धि है कि दहियों के केशव नामक उपाध्याय ब्राह्मण ने यह तालाब खुदवाया था। तालाब के किनारे लगे पत्थर में केशव नाम खुदा है। तालाब के निकट ही अन्य पाँच देवलियां हैं।


title: अतुल कोठारी

text: वे वर्ष 2004 में देश में शिक्षा बचाओ आन्दोलन की शुरूआत करने वालों में से एक हैं। शुरूआत में वे शिक्षा बचाओ आन्दोलन समिति के केन्द्रीय संचालन समिति के सदस्य रहे। वर्ष 2006 से शिक्षा बचाओ आन्दोलन समिति के राष्ट्रीय सहसंयोजक हैं। ‘शिक्षा बचाओ आन्दोलन समिति’ के अस्थाई रूप से शुरू हुए आन्दोलन को स्थाई रूप देने में उनकी महत्वपूर्ण भूमिका रही है। इन सब संस्थाओं और मंचों के माध्यम से भी वे निरंतर भारतीय भाषाओं का विषय उठाते रहे हैं।


title: जांगलू

text: पुराने किले की तरफ गांव के बाहर महादेव मंदिर है, जो नवीन बना हुआ है। इसके भीतर एक किनारे पर प्राचीन शिवलिंग की जलेरी पड़ी है। मंदिर के अंदर ही दीवार पर संगमरमर का एक लेख खुदा है जिससे पता चलता है कि इस मंदिर का नाम पहले श्री भवानी शंकर प्रसाद था और इसे राव बीका ने बनवाया था तथा १८४४ ई० में महाराजा रत्नसिंह ने इसका जीणाçधार करवाया। जांगलू में तीन और मंदिर है


title: ओम प्रकाश ‘बाबा’ दुबे

text: ओम प्रकाश ‘बाबा’ दुबे,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की बदलापुर विधान सभा निर्वाचन क्षेत्र (निर्वाचन संख्या-364)से चुनाव जीता।


title: राम नारायण शर्मा

text: Bio profile लोकसभा सदस्य; पिता; स्वर्गीय श्री सी. एम. शर्मा, . Saraibux, P.O. Garkha, जिला.Saran (छपरा) जन्म;अगस्त 31, 1915, पत्नी; श्रीमती.Bhagmati देवी 1935 (मृतक के बाद से);फिर से शादी, श्रीमती.सुंदर पति देवी, 1959, 4 बेटों.और 3 बेटियों;


title: राम नारायण शर्मा

text: अध्यक्ष हिंदुस्तान जिंक वर्कर्स यूनियन; उपाध्यक्ष, (i) कोलियरी मजदूर संघ, धनबाद, (ii) भारतीय राष्ट्रीय खदान श्रमिक संघ, धनबाद, (iii) भारतीय राष्ट्रीय आयरन एंड स्टील वर्कर्स फेडरेशन (iv) भारतीय राष्ट्रीय रासायनिक वर्कर्स फेडरेशन और (v) भारतीय राष्ट्रीय व्यापारयूनियन कांग्रेस, बिहार शाखा;


title: राम नारायण शर्मा

text: महासचिव, i) Fertilizers Factories Workers' Union, Sindri, ii) Loyabad पावर हाउस श्रमिक संघ, Loyabad (iii) Reliance Pottery Workers' Union;


title: राम नारायण शर्मा

text: विदेश यात्रा ; I.L.O. की कोयला Pittsburgh में 1949 में समिति की बैठक, अंतरराष्ट्रीय खनिकों महासंघ के वार्षिक सम्मेलन में स्टॉकहोम, 1960 में आयोजित भारतीय खनिकों का प्रतिनिधित्व, डेनमार्क, 1965 में ट्रेड यूनियन संगोष्ठी में भाग लिया।


title: राम नारायण शर्मा

text: स्व ़ रामनारायण शर्मा धनबाद जिले के टुण्डी, जोड़ापोखर तथा दो बार निरसा विधान सभा क्षेत्र से विधायक रहे। 1971 से 1977 तक धनबाद जिले से लोकसभा के सांसद रहे।


title: राम नारायण शर्मा

text: कोयला मजदूरों का निजी खानगी मालिकों द्वारा किये जा रहे शोषण को सबसे पहले लोकसभा में उठाने वाले पूर्व सांसद व विधायक रहे रामनारायण शर्मा को बुधवार को उनकी जयंती पर लोगों ने याद कियाI


title: राम नारायण शर्मा

text: श्री राम नारायण शर्मा, स्वतंत्रता सेनानी तथा धनबाद के प्रसिद्ध पूर्व सांसद 70 में धनबाद के विकास के लिए जिम्मेदार थे। वह एक नेता हैं जो धनबाद शहर में पाश्चात्य खनन तकनीक लाने में इनका विशेष योगदान रहा। पूर्व सांसद एवं मजदूर नेता स्व. राम नारायण शर्मा की 98 वीं जयंती सिंदरी इंटक कार्यालय में मनायी


राम नारायण शर्मा


title: १० मार्च

text: 10 मार्च ग्रेगोरी कैलंडर के अनुसार वर्ष का 69वॉ (लीप वर्ष में 70 वॉ) दिन है। साल में अभी और 296 दिन बाकी है।


title: बालापुर, अकोला

text: बालापुर (Balapur) भारत के महाराष्ट्र राज्य के अकोला ज़िले में स्थित एक नगर है। यह इसी नाम की तालुका का मुख्यालय भी है।


title: रजित कपूर

text: रजित कपूर एक भारतीय फिल्म और थिएटर अभिनेता और निर्देशक हैं। उन्हें 1996 की फिल्म, द मेकिंग ऑफ द महात्मा में महात्मा गांधी के किरदार के लिए जाना जाता है। अन्य उल्लेखनीय भूमिकाएँ मलयालम फिल्म अग्निसाक्षी में नायक उन्नी के रूप में हैं, और काल्पनिक टेलीविजन ब्योमकेश बक्शी [तीसरे पक्ष के स्रोत की जरूरत] नाम की टेलीविज़न श्रृंखला में, जिसे बासित चटर्जी द्वारा निर्देशित और दूरदर्शन पर प्रसारित किया गया है। उनकी पहली फिल्म सूरज का सातवाँ घोड़ा (1992) थी, जिसका निर्देशन श्याम बेनेगल ने किया था।


title: भाषा आन्दोलन दिवस

text: भाषा आंदोलन के दिन या भाषा क्रांति दिवस या बंगाली भाषा आंदोलन दिवस ( "भाषा Andolôn Dibôs"), जिसे भाषा शहीद दिवस या शहीद दिवस ( "Shôhid Dibôs"), के रूप में भी संदर्भित करते हैं, एक राष्ट्रीय दिन है, जो बांग्लादेश में 1952 में बंगाली भाषा आंदोलन के दौरान विरोध प्रदर्शन करते समय मरने वाले छात्रों के बलिदान को याद रखने के लिए इस दिन को मनाया जाता है।


title: भाषा आन्दोलन दिवस

text: भारत के विभाजन के बाद 1947 पूर्वी बंगाल में बंगाली बोलने वाले थे, जो पाकिस्तान के नियंत्रण में आ गया था। यहाँ सरकार, सरकारी कर्मी और सेना भी थी, लेकिन सभी पश्चिमी पाकिस्तान के थे। 1947 को एक महत्वपूर्ण संकल्प पर एक राष्ट्रीय शिक्षा शिखर सम्मेलन में कराची में एक राष्ट्रीय शिक्षा शिखर सम्मेलन हुआ था, जिसमें एक महत्वपूर्ण संकल्प लिया गया। इसमें उर्दू को राज्य की एक मात्र भाषा बनाने का निर्णय लिया गया था, जो समाचारों में और विद्यालयों में भी उपयोग होता। विपक्ष द्वारा विरोध भी हुआ और एक बंगाली इस्लामी सांस्कृतिक संगठन, तमाद्दुन मजलिश के सचिव अबुल कशिम के नेतृत्व में ढाका में विरोध शुरू हुआ। इसके बाद बैठक ने बंगाली भाषा को पूर्वी बंगाल का आधिकारिक भाषा बनाने का निर्णय लिया और शिक्षा के एक माध्यम में भी इसे ले लिया गया। हालांकि, पाकिस्तान लोक सेवा आयोग ने विषयों की सूची से बंगाली को हटा दिया इसी के साथ ही डाक टिकटों और मुद्राओं से भी इस भाषा को हटा दिया था। . केंद्रीय शिक्षा मंत्री फजलूर रहमान ने उर्दू को ही राज्य की एकमात्र भाषा बनाने हेतु व्यापक तैयारियाँ कर ली थी। इन कार्यों से जनता में आक्रोश फैल गया, और बड़ी संख्या में छात्रों ने ढाका विश्वविद्यालय परिसर में 8 दिसंबर, 1947 को औपचारिक रूप से मांग की है कि बंगाली को ही आधिकारिक भाषा बनाया जाये। इसे बढ़ावा देने हेतु छात्रों ने जुलूस और रैलियों का आयोजन भी किया।


title: भाषा आन्दोलन दिवस

text: 1952 में बंगाली छात्रों ने पूर्वी पाकिस्तान में पाकिस्तानी सरकार द्वारा उर्दू को राष्ट्रीय भाषा बनाने कि घोषणा करने के बाद उसके विरोध में जुलूस निकाला। पाकिस्तानी नागरिकों की अनुपात 1952 में 54% था, जो बहुमत के लिए काफी था। विरोध प्रदर्शन में कई छात्रों की मृत्यु हो गई, जो बंगाली भाषा को भविष्य की पीढ़ियों के लिए बचाना चाहते थे।


title: भाषा आन्दोलन दिवस

text: सुबह के नौ बजे छात्रों ने ढाका विश्वविद्यालय परिसर में सभा शुरू की, जहाँ पहले से धारा 144 लगा हुआ था। यहाँ विश्वविद्यालय के वाइस-चांसलर और अन्य अधिकारी मौजूद थे, इसके अलावा सशस्त्र पुलिस बल द्वारा परिसर घिरा हुआ था। एक चौथाई छात्रों में ग्यारह छात्रों ने विवि के द्वार में एकत्रित होकर पुलिस द्वारा बनाई गई रेखा को तोड़ने का प्रयास किया। पुलिस ने आंसू गैस के गोले द्वार की ओर डाल कर छात्रों को चेतावनी दी। एक वर्ग के छात्रों ने ढाका विवि से भाग निकले की कोशिश की और भागने में सफल रहे, जबकि दूसरों को  विश्वविद्यालय परिसर में पुलिस ने घेर लिया था। वाइस-चांसलर पुलिस को हमला न करने और छात्रों को जगह छोड़ने को कहते हैं। लेकिन पुलिस कई छात्रों को धारा 144 का उल्लंघन करने के कारण गिरफ्तार कर लेती है, बाहर जाने की कोशिश करते रहते हैं। गिरफ्तारी से नाराज छात्रों ने पूर्व बंगाल विधान सभा में मुलाक़ात की और विधायकों का मार्ग अवरुद्ध कर उन्हें इस मामले को विधानसभा में पेश करने का आग्रह करती है। लेकिन छात्रों का एक समूह तूफान की तरह इमारत में चढ़ने लगा था, इस कारण पुलिस ने आग के गोले फैंकने लगे। इससे कई छात्रों की मौत हो गई। इसमें अब्दुस सलाम, रफीक उद्दीन अहमद, अबुल बरकत और अब्दुल जब्बार शामिल थे। इन हत्याओं की खबर का बहुत तेजी से प्रसार और यह विकार तेजी से उभर कर सामने आया और शहर के सभी दुकानों, कार्यालयों और सार्वजनिक परिवहन आदि को बंद कर दिया गया और हड़ताल शुरू हो गया। में विधानसभा के छह विधायकों, जिसमें मनोरंजन धार, बसंतकुमार दास, शमसुद्दीन अहमद और धीरेन्द्रनाथ दत्ता शामिल हैं, ने अनुरोध किया है कि मुख्यमंत्री नुरुल अमीन यात्रा घायल छात्रों को अस्पताल में मिलने जाएँ और शोक के निशानी के रूप में विधानसभा स्थगित कर दें। इसका समर्थन मौलाना अब्दुर राशिद तरकबगीश, शोरफुद्दीन अहमद, शमसुद्दीन अहमद खोंडोकर और मोशीनूद्दीन अहमद ने किया। हालांकि नुरुल अमीन अनुरोध को मानने से इनकार कर दिया था।


title: भाषा आन्दोलन दिवस

text: 7 मई 1954 में संविधान सभा ने मुस्लिम लीग के समर्थन के बाद बंगाली भाषा को आधिकारिक भाषा बना दिया। बंगाली भाषा को 29 फरवरी 1956 के दिन पाकिस्तान की दूसरी आधिकारिक भाषा के रूप में मान्यता प्राप्त हुआ और अनुच्छेद 214(1) के तहत उर्दू और बंगाली पाकिस्तान की आधिकारिक भाषा बन गई।


title: भाषा आन्दोलन दिवस

text: लेकिन जब पाकिस्तान में सैन्य सरकार ने अपना कब्जा जमा लिया तो आयूब खान ने फिर से उर्दू को एकमात्र राष्ट्रीय भाषा बनाने का प्रयास किया। 6 जनवरी 1959 को सैन्य शासन ने आधिकारिक रूप से बयान जारी किया कि वें 1956 के संविधान के नीति का समर्थन करते हैं।


title: भाषा आन्दोलन दिवस

text: आधिकारिक भाषाओं का समाधान 1956 में ही हो गया था, लेकिन आयुब खान पूर्वी पाकिस्तान पर व्यय करने वाले पैसों का उपयोग पश्चिमी पाकिस्तान में करने लगा। राष्ट्रीय जनसंख्या के बहुमत के गठन के बावजूद पूर्वी पाकिस्तान में सैन्य सेवाओं को जारी रखा गया। इसके वित्त और अन्य सरकारी सेवाओं में भी कटौती किया गया था। इन नए नवेले राज्य में प्रतिनिधि सरकार की कमी होना भी इसका मुख्य कारण था। इसके कारण क्षेत्रीय आर्थिक असंतुलन हुआ और प्रभागों में वृद्धि हुई। इसके कारण बंगाली जातीय राष्ट्रवादी अवामी दल को लोगों का समर्थन प्राप्त हुआ। इस दल ने 6 सूत्रीय आंदोलन शुरू किया, जिसके मांगो में एक ये भी था कि पूर्वी पाकिस्तान को बांग्लादेश (बंगाल का देश) कहा जाये। यही बाद में बांग्लादेश मुक्ति युद्ध का कारण बना।


title: भाषा आन्दोलन दिवस

text: इस आंदोलन के उपलक्ष्य में शहीद मीनार (শহীদ মিনার), एक प्रतीकात्मक मूर्ति बनवाया गया था, जो उस नरसंहार और बांग्लादेश के निर्माण को याद दिलाता है, इसका कुछ हद तक प्रभाव पश्चिम बंगाल में भी पड़ा।


title: भाषा आन्दोलन दिवस

text: यूनेस्को ने इसका निरीक्षण कर ये फैसला किया कि 21 फरवरी को अंतरराष्ट्रीय मातृ भाषा दिवस मनाया जाएगा। यूनेस्को के आम सम्मेलन में इसका निर्णय ले लिया और या 17 नवंबर 1999 को लागू हुआ, जब यह बांग्लादेश द्वारा पेश किया गया और सर्वसम्मति से लागू हुआ, इसमें बांग्लादेश और सह-प्रायोजित व 28 समर्थित देशों द्वारा समर्थन किया गया।


title: ट्रायोड

text: ट्रायोड (triode) या त्रिअग्र / त्रयाग्र, एक इलेक्ट्रोनिक प्रवर्धक निर्वात नली होती है जिसके तीन विद्युदाग्र होते हैं।


title: राजौरी गार्डन, दिल्ली

text: राजौरी गार्डन, दिल्ली दिल्ली शहर का एक क्षेत्र है। यह दिल्ली मेट्रो रेल की ब्लू लाइन शाखा का एक स्टेशन भी है।


title: बाग़ान

text: बाग़ान (plantation) ऐसा भूक्षेत्र या जलक्षेत्र होता है जहाँ व्यापारिक ध्येय से एक ही प्रकार के पौधे की कृषि करी जाए। विश्व में कपास, चाय, फल, कॉफ़ी, ईख, रबड़, इत्यादि के बाग़ान मिलते हैं। अक्सर यह किसी स्थान की प्राकृतिक परिस्थितियों का लाभ उठाने के लिए स्थापित करे जाते हैं। मसलन भूमि, वर्षा और तापमान के अनुकूल होने के कारण भारत के असम राज्य में चाय, संयुक्त राज्य अमेरिका के कैलीफ़ोर्निया राज्य में बादाम और फ़िलिपीन्ज़ के बिकोल क्षेत्र में नारियल के बाग़ान लगे हुए हैं। कुछ स्थानों पर लकड़ी के लिए काटे जाने वाले वृक्षों के बाग़ान भी लगाए जाते हैं, मसलन भारत में इस प्रयोग के लिए शीशम के कई बाग़ान हैं।


title: अमेरिकन हॉरर स्टोरी

text: अमेरिकन हॉरर स्टोरी () अमेरिकी पद्यावली हॉरर-ड्रामा गल्प टेलीविज़न शृंखला है जिसका निर्माण रायन मर्फी और ब्रैड फॅलचक ने किया है। धारावाहिक का पहला सत्र हार्मन परिवार पर केन्द्रित है। परिवार में तीन सदस्य हैं: बॅन, विविएन और उनकी पुत्री वायलेट। परिवार विविएन के गर्भपात व बॅन के विवाहेतर संबंध के बाद नई शरुआत के लिए बोस्टन से लॉस एंजिल्स रहने चला जाता है। लॉस एंजिल्स में वे एक बहाल की हुई हवेली में रहने लगते हैं, इस तथ्य से अनजान कि घर उसके पूर्व निवासियों द्वारा प्रेतवाधित है।


title: अमेरिकन हॉरर स्टोरी

text: शृंखला का संयुक्त राज्य अमेरिका में केबल टेलीविज़न चैनल FX पर प्रसारण होता है। इसका प्रीमियर अक्टूबर 5, 2011, को हुआ था और यह अपने छह सत्र पूरे कर चुकी है। अक्टूबर 2011 के अंत में FX ने घोषणा की थी कि शृंखला का दूसरे सत्र के लिए नवीकरण कर दिया गया है, व इसमें 13 प्रकरण होंगे जो बढ़ भी सकते हैं। दिसंबर 2011 में मर्फी ने अपनी दूसरे सत्र के लिए पात्रों और स्थान को बदलने की योजना की घोषणा की।


title: अमेरिकन हॉरर स्टोरी

text: "अमेरिकन हॉरर स्टोरी" को टेलीविज़न आलोचकों और प्रशंसकों द्वारा सराहा गया था। कलाकारों की सामान्यतः सराहना की गई थी, विशेष रूप से जेसिका लैंग। शृंखला ने लगातार FX नॅटवर्क के लिए उच्च रेटिंग प्राप्त करीं, तथा अपने पहले सत्र के अंत के पश्चात यह वर्ष की सबसे बड़ी नई केबल शृंखला के रूप में उभरी।


title: ईशा शरवानी

text: ईशा का जन्म गुजरात, भारत में 29 सितम्बर 1984 को हुआ था, वह अहमदाबाद में रहती थी। त्रिवेंद्रम में बसने से पहले.वह दिल्ली, उड़ीसा, वृंदावन और बंगलौर, जैसे विभिन्न स्थानों पर रही। ईशा के माता पिता ने त्रिवेंद्रम, केरल में अकादामी फॉर आर्ट रिसर्च, ट्रेनिंग और इनोवेशन (कला अनुसंधान अकादमी, प्रशिक्षण और अभिनव) नामक एक कला विद्यालय स्थापित किया, जहां वह 13-14 साल के लिए रहे थे। तेरह वर्ष की उम्र में, अपने नृत्य स्कूल में उन्होनें अपनी मां दक्षा सेठ से नृत्य में औपचारिक शिक्षण शुरू किया और कलारिप्पयाट्टू, कथक और छऊ नृत्य सीखा। पिछले सात वर्षों में ईशा ने बाईस देशों में नृत्य प्रदर्शन किया हैं।


title: ईशा शरवानी

text: ईशा ने बॉलीवुड में अभिनय करने को बहुत अधिक प्राथमिकता नहीं दी, जबतक उन्हें सुभाष घई द्वारा देखा न गया जिन्हें अपनी फिल्म "किस्ना" में प्रदर्शन करने के लिए प्रतिभाशाली नृत्य कौशल वाली अभिनेत्री की जरूरत थी। उन्होनें ईशा को विवेक ओबेरॉय के विपरीत फिल्म में मुख्य भूमिका की पेशकश की। फिल्म ने अच्छा प्रदर्शन नहीं किया लेकिन उनके नृत्य प्रदर्शन की सराहना की गई। ईशा ऋतिक रोशन के विपरीत पार्ले हाइड एंड सीक के विज्ञापन में नर्तकी भी थी जिसमें उन्होनें एक बहुत सराहनीय नृत्य युगल प्रदर्शन किया।


title: ईशा शरवानी

text: ईशा एक भागीदार के रूप में नृत्य रियलिटी शो, "झलक दिखला जा" सीजन 5 में शामिल हुई थी जो कलर्स टीवी पर प्रसारित किया गया। शो में उनके नृत्य प्रदर्शन की बहुत सराहना की गई।


title: जस्टिन लैंगर

text: जस्टिन ली लैंगर (जन्म 21 नवंबर 1970, ) ऑस्ट्रेलियाई क्रिकेट खिलाड़ी हैं जिन्होंने 105 टेस्ट मैचों में ऑस्ट्रेलिया क्रिकेट टीम का प्रतिनिधित्व किया। इस समय ऑस्ट्रेलियाई घरेलू क्रिकेट में वेस्टर्न ऑस्ट्रेलिया और पर्थ स्कॉचर्स के मौजूदा कोच हैं। लैंगर बाएं हाथ के बल्लेबाज है जो सलामी बल्लेबाज के रूप में शुरुआती और मध्य 2000 के दशक में मैथ्यू हेडन के साथ मिलकर ऑस्ट्रेलिया के लिये कई साझेदारी निभाने के लिये जाने जाते हैं। घरेलू स्तर पर वेस्टर्न ऑस्ट्रेलिया का प्रतिनिधित्व करते हुए, लैंगर ने मिडलसेक्स और सॉमरसेट के लिए इंग्लिश काउंटी क्रिकेट खेली। उनके नाम किसी ऑस्ट्रेलियाई खिलाड़ी द्वारा प्रथम श्रेणी के स्तर पर बनाए गए सबसे ज्यादा रन का रिकॉर्ड है।


title: जस्टिन लैंगर

text: लैंगर ने 1991-92 में शेफ़ील्ड शील्ड के दौरान वेस्टर्न ऑस्ट्रेलिया के लिए अपने प्रथम श्रेणी क्रिकेट की शुरुआत की। उनके राज्य स्तर पर अच्छा प्रदर्शन करने के बाद, उन्हें 1992-93 के दौरान 22 वर्ष की आयु में ऑस्ट्रेलिया के लिए अपना पहला टेस्ट मैच वेस्टइंडीज़ के विरुद्ध खेलने का मौका मिला। उन्होंने फॉर्म के लिए संघर्ष किया और आगे के वर्षों में ऑस्ट्रेलिया के लिए केवल छिटपुट उपस्थिति दर्ज कर पाए। ऑस्ट्रेलिया के 1998-99 के पाकिस्तान दौरे में उनका चयन हुआ, जिसमें उन्होंने अपना पहला टेस्ट शतक बनाया। इस श्रृंखला के बाद लैंगर ने बल्लेबाजी क्रम में नंबर तीन पर खुद को स्थापित किया। वह 2001 की एशेज श्रृंखला तक इस भूमिका को संभाले। पहले चार टेस्ट वह चोटिल होने के कारण नहीं खेल सके। अंतिम टेस्ट में उन्होंने मैथ्यू हैडन के जोड़ीदार रूप में माइकल स्लेटर की जगह ली। ऑस्ट्रेलिया ने मैच पारी से जीता जिसमें लैंगर ने एक शतक बनाया।


title: जस्टिन लैंगर

text: चोटों के अलावा, हेडन और लैंगर (रिकी पोंटिंग ने तीन नंबर पर लैंगर की जगह ली) के बीच साझेदारी 2006-07 एशेज सीरीज के समापन पर लैंगर की सेवानिवृत्ति तक जारी रही। उनकी साझेदारी में 113 पारियों की अवधि में कुल 5,655 रन शामिल हैं। जो केवल वेस्ट इंडीज़ के गॉर्डन ग्रीनिज़ और डेसमंड हेन्स की साझेदारी से कम हैं। लैंगर ने ऑस्ट्रेलिया के लिए केवल आठ एक दिवसीय अंतर्राष्ट्रीय मैच खेले, सभी 1994 से 1997 की अवधि के दौरान। वह 2009 के इंग्लिश क्रिकेट सीज़न के अंत में सभी प्रकार के क्रिकेट से सेवानिवृत्त हुए। लैंगर नवंबर 2009 से नवंबर 2012 तक ऑस्ट्रेलियाई राष्ट्रीय क्रिकेट टीम के बल्लेबाजी कोच और वरिष्ठ सहायक कोच भी थे।


title: दखनी मुस्लिम

text: दखनी मुस्लिम या दक्कनी मुसलमान, दक्षिणी भारत के दक्कन क्षेत्र में रहने वाले विभिन्न जातीय पृष्ठभूमि से विविध लोगों का एक समुदाय हैं, और उर्दू का एक रूप, दखनी भाषा बोलते हैं। समुदाय की अपनी अलग जातीय पहचान है, लेकिन दखिनी मुसलमान विभिन्न मूल और विदेशी जातीय पृष्ठभूमि से आते हैं। उनका इतिहास बहमनी सल्तनत तक जाता है, जो दक्षिण भारत का पहला स्वतंत्र मुस्लिम साम्राज्य था। और दक्कन सल्तनत जो इसके के बाद थे। स्थानीय द्रविड़ और इंडो आर्यन विरासत के अलावा दखनी मुसलमानों में अरब, फारसी और तुर्की के पूर्वजों से भी हैं। दखनी मुसलमान पूरे दक्षिण भारत में कई जगहों पर पाए जाते हैं, जो दक्षिण महाराष्ट्र से उत्तरी कर्नाटक, तेलंगाना, आंध्र प्रदेश और केरल समेत उत्तरी तमिलनाडु में फैले हुए हैं, जहां उत्तर से दखन मुस्लिम प्रवासित हुए और वहां एक समुदाय बना दिया। यह एक बड़ा समुदाय है, खासकर दखनी मुस्लिम पाकिस्तान में भी पाए जाते हैं, जहां वे भारतीय आजादी के बाद बस गए। उर्दू भाषी अल्पसंख्यक पाकिस्तान, मुहजिरियों का एक हिस्सा बन गए।


title: मंडीद्वीप, भोपाल

text: मंडीद्वीप भारत के राज्य मध्य प्रदेश के रायसेन जिले के गौहरगंज उप-जिले में स्थित एक कस्बा है। मंडीद्वीप राजधानी भोपाल से २३ किमी दूर स्थित एक औद्योगिक कस्बा है, जो १९७० के दशक के अंतिम वर्षों में स्थापित किया गया था।


title: वागड़

text: वागड़ भारत की भील भाषाओं में से एक है, जो मुख्य रूप से दक्षिणी राजस्थान के डूंगरपुर और बांसवाड़ा जिलों में बोली जाती है।


title: रामल्ला

text: रामल्ला (अरबी: رام الله रामल्लाह) वेस्ट बैंक के मध्य में स्थित एक फिलीस्तीनी शहर है। यह यरूशलेम के उत्तर में 10 किमी (6 मील) की दूरी और समुद्र तल से 880 मीटर (2890 फुट) की औसत ऊंचाई पर स्थित है। यह अल-बिरेह से सटा है। वर्तमान में यह शहर फिलिस्तीनी राष्ट्रीय प्राधिकरण (पीएनए) की वास्तविक प्रशासनिक राजधानी है। रामल्ला ऐतिहासिक रूप से एक अरब ईसाई शहर था। आज लगभग 27,092 की आबादी के साथ मुस्लिम यहाँ बहुमत मे हैं, जबकि ईसाइ प्रमुख अल्पसंख्यक समूह हैं।


title: पूर्वी समय मंडल

text: "'पूर्वी समय मंडल" () संयुक्त राज्य अमेरिका के सत्रह पूर्वी राज्यों, पूर्वी कनाडा के कुछ हिस्सों और मेक्सिको के क़्विनताना रू राज्य, मध्य अमेरिका में पनामा और कैरिबियाई द्वीपों में इस्तेमाल होने वाला समय मंडल है।


title: पूर्वी समय मंडल

text: पूर्वी दिवालोक समय (EDT), जब बसंत ऋतु और गर्मियों में दिवालोक बचत समय का इस्तेमाल करते हैं तब यूटीसी से होते हैं।


title: पूर्वी समय मंडल

text: १९६६ के अमेरिकी एकसमान समय कानून के अनुसार दिवालोक बचत समय की शुरुवात अप्रैल के अंतिम रविवार से होनी थी औराक्तूबर के अंतिम रविवार तक चलनी थी। १९८७ में इस कानून में परिब्वर्तन करके दिबस की शुरुवात अप्रैल के पहले रविवार से कर दी गई।


title: पूर्वी समय मंडल

text: राजधानी वाशिंगटन डीसी और न्यूयॉर्क जैसे बड़े व राजनीतिक तथा आर्थिक रूप से महत्वपूर्ण शहरों के इस समय मंडल में होने की वजह से अमेरिका में किसी भी घटना के वर्णन के लिये इस समय को बहुत इस्तेमाल किया जाता है।


title: पूर्वी समय मंडल

text: बाहामास, केमन द्वीपसमूह और हैती आधिकारिक तौर पर सर्दियों में पूर्वी मानक समय और गर्मियों में पूर्वी दिवालोक बचत समय का इस्तेमाल करते हैं। क्यूबा भी अक्सर ऐसा ही करता है। तुर्क और कैकस द्वीपसमूह भी पहले इसी समय मंडल का इस्तेमाल करते थे लेकिन २०१५ में उन्होंने अटलांटिक समय मंडल अपना लिया।


title: संभ्रांतवाद

text: संभ्रांतवाद () यह विश्वास या सोच होती है कि अपनी जाति, शिक्षा, धन-सम्पन्नता, बुद्धि, अनुभव या किसी अन्य गुण के कारण किसी संभ्रांत वर्ग (इलीट, या विशिष्ट वर्ग) की सदस्यता रखने वाले कुछ व्यक्तियों के मतों का महत्व अधिक है, या उनके करे कार्य समाज के लिए अधिक लाभदायक हैं, या वे शासन करने या निर्देश देने की विशेष क्षमता रखते हैं। ऐसी विचारधारा में आस्था रखने वाले व्यक्ति को संभ्रांतवादी () कहा जाता है। संभ्रांतवाद के लिए यह विशवास आवश्यक नहीं है कि कुछ व्यक्तियों को अपनी जन्म-परिस्थितियों (परिवार, जाति, धर्म, मातृभाषा, देश, इत्यादि) के कारण विशिष्टता मिलनी चाहिए, हालांकि संभ्रांतवादी व्यवस्थाओं में कभी-कभी यह भी देखा जाता है। संभ्रांतवादी विशवास के अनुसार किसी क्षेत्र में अधिक भलाई के लिए उसपर एक वर्ग का विशेष अधिकार होना चाहिए या उसका प्रशासन उनके अनुकूल होना चाहिए। संभ्रांतवाद की विरोधी विचारधारा को बहुलवाद () कहा जाता है और यह समाज के सभी गुटों और व्यक्तियों को सशक्त करने में विशवास रखती है। इसके अनुसार कौन किस क्षेत्र में कितना योगदान दे सकता है इसका निर्णय उसके पहले से प्रकट गुणों और परिस्थितियों को परखकर नहीं किया जाना चाहिए।


title: पोल नृत्य

text: पोल नृत्य, नृत्य और जिमनास्टिक के संयोजन द्वारा प्रदर्शित की जाने वाली कला का एक रूप है। इसमें एक सीधे खंभे (पोल) के साथ कामुक नृत्य किया जाता है तथा यह अक्सर स्ट्रिप क्लबों एवं पुरुषों के क्लबों में किया जाता है। इसी से मिलते जुलते पोल (चीनी पोल) नृत्य का प्रयोग कैबरे/सर्कस तथा गैर-उत्तेजक मंच प्रदर्शनों में होता है, जिसमें शैली और अंदाज़ बहुत हद तक अलग होते हैं।


title: पोल नृत्य

text: श्रेष्ठ पोल नृत्यों के लिए अत्यधिक ताकत, लचीलेपन और सहनशक्ति की आवश्यकता होती है। स्ट्रिप क्लब में होने वाले पोल नृत्य में अक्सर जिम्नास्टिक का प्रयोग कम होता है और इसमें कलाकारों द्वारा स्ट्रिपटीज़ (एक प्रकार का कामुक नृत्य जिसमे नर्तक धीरे-धीरे अपने वस्त्र उतारते हैं), गो-गो, तथा/या लैप नृत्य का संयोजन पेश किया जाता है। हो सकता है कि नर्तक पोल को केवल पकड़े रह सकते हैं या फिर चढ़ने, घूमने या शारीरिक कलाबाजियों जैसी व्यायाम मुद्राओं (एथलेटिक्स) के लिए इसका प्रयोग कर सकते हैं। नृत्य में प्रवीणता के लिए शरीर का ऊपरी हिस्सा तथा अंदरूनी ताकत महत्वपूर्ण है, जिसे विकसित होने में समय लगता है।


title: पोल नृत्य

text: पोल नृत्य को अब व्यायाम का मान्यता प्राप्त प्रारूप माना जाता है और इसका प्रयोग एरोबिक और गैर-एरोबिक व्यायामों के लिए किया जा सकता है। समग्र सेक्स के प्रति आकर्षण घटने के साथ-साथ, पोल नृत्य की बढ़ती लोकप्रियता के कारण, मान्यता प्राप्त स्कूलों तथा शैक्षणिक कार्यक्रमों को विकसित किया जा रहा है।


title: पोल नृत्य

text: संभावित रूप से पोल नृत्य की शुरुआत अमेरिका में 1920 के दशक में हुई, धूम धड़ाके वाला 1920 का वही दशक, जब घुमंतू शो नर्तक टेंट के खंभे का प्रयोग अपने प्रदर्शनों के दौरान करते थे। चीनी पोल से इसका संबंध अस्पष्ट है, चीनी मंडलियाँ 1914 से बार्नुम एंड बेली सर्कस में प्रदर्शन कर रही थीं, किन्तु उन्होनें पोल की सहायता से कोई प्रदर्शन नहीं किया था।


title: पोल नृत्य

text: पोल नृत्य धीरे-धीरे टेंट से मद्यपानगृहों तक पहुँच गया क्योंकि 1950 के दशक तक नग्नता से जुड़े मनोरंजन को स्वीकार किया जाने लगा था।


title: पोल नृत्य

text: साधारण नृत्य पोल आम तौर पर खोखले इस्पात या फिर वृत्ताकार क्रॉस सेक्शन युक्त पीतल से बना होता है, जो जमीन से लेकर छत तक जाता है। छत से इसे जोड़ने से अधिक स्थिरता मिलती है, लेकिन विशेष रूप से अपेक्षाकृत ऊँची छत वाले नाईट क्लबों में या परिवहनीय उपकरणों पर ऐसा हमेशा नहीं होता। संयुक्त राज्य अमेरिका में, इसका व्यास आमतौर पर 5 सेमी (2 इंच) होता है जिसकी वजह से एक हाथ से इसे आसानी से पकड़ा जा सकता है। एशिया में, आमतौर पर व्यास इससे थोडा कम 4.5 सेमी या कम होता है।


title: पोल नृत्य

text: स्पिनिंग पोल भी सामान्य पोल का एक प्रकार है, जैसा कि इसके नाम से स्पष्ट है, यह सामान्य नृत्य पोल जैसा ही होता है किन्तु बॉल बीयरिंगों की सहायता से घूमता है। इस पोल का प्रयोजन अत्यधिक नाटकीय प्रभाव पैदा करने के लिए बेहतर वेग और उच्च दर की गति पैदा करना है।


title: पोल नृत्य

text: घरेलू संस्करण भी उपलब्ध हैं जिनका प्रयोग अभ्यास या एरोबिक व्यायाम के लिए किया जा सकता है। पोल को बनाने में प्रयुक्त होने वाले पदार्थों में पॉलिश किया गया स्टेनलेस स्टील, क्रोम स्टील, पीतल, पाउडर कोटिंग तथा टाईटेनियम कोटिंग शामिल है। पोल एक्रेलिक ग्लास के भी बने हो सकते हैं जिनमें एल॰ई॰डी॰ (LED) लाईट का प्रयोग कर के इन्हें "चमकदार पोल" बनाया जा सकता है। प्रत्येक पदार्थ की सतह में पकड़ बनाने के विभिन्न गुण हैं। पॉलिश किया गया इस्पात अत्यधिक चिकने पदार्थों में से एक है जिससे नृत्य को अधिक तीव्रता तथा लचीलापन मिलता है; पीतल का पोल अधिक घर्षण प्रदान करता है जिससे हाथों या जांघों से इस पर पकड़ बनाने में आसानी होती है तथा एक धीमी, कामुक नृत्य शैली का निर्माण होता है।


title: पोल नृत्य

text: पोल को छत की शहतीर के साथ बाँध कर उन्हें एक स्थान पर स्थिर रखा जा सकता है। ऐसे पोल भी उपलब्ध हैं जिनके लिए किसी प्रकार के निर्माण की आवश्यकता नहीं होती तथा खिंचाव या लचक द्वारा उन्हें स्थापित किया जा सकता है। स्थिर, घूमने वाले और बदले जा सकने वाले संस्करण भी उपलब्ध हैं।


title: पोल नृत्य

text: क्लबों में इस्तेमाल करने के लिए अब ऐसे पोल भी उपलब्ध हैं जो दृश्य प्रभाव उत्पन्न करते हैं। ये पोल पारदर्शक प्लास्टिक के बने होते हैं जिनमें पानी, चमक और विशेष रूप से प्रकाश को प्रतिबिंबित करने वाले पदार्थ होते हैं जो स्ट्रोब रोशनी के साथ संयोजन में प्रयोग में लाए जाने पर अपने अन्दर छिपी प्रकाश व्यवस्था के साथ चमकते हैं। हालाँकि, ये पोल बेहतर पोल मुद्राएं प्रदर्शित करने की चाह रखने वाले नर्तक के अनुकूल नहीं हैं, चूंकि ये थोड़ा मुड़ जाते हैं तथा किसी भी गति से नीचे की और आने पर इन में घर्षण द्वारा हाथ जलने की संभावना होती है।


title: पोल नृत्य

text: सामान्य ताकत तथा स्वास्थ्य के लाभों के प्रति जागरूकता के चलते पोल नृत्य ने एक प्रकार के व्यायाम के रूप में लोकप्रियता हासिल कर ली है। व्यायाम का यह प्रारूप एक प्रतिरोध के रूप में शरीर का उपयोग करते हुए अंदरूनी तथा सामान्य शारीरिक शक्ति में वृद्धि करने के साथ-साथ पूरे शरीर को सुडौल बनाता है। पोल नृत्य स्कूलों द्वारा आमतौर पर ऐसा भी बताया गया है कि यह महिलाओं को सशक्त करने तथा उनमे विश्वास जगाने में सहायक है।


title: पोल नृत्य

text: एक व्यायाम के रूप में पोल नृत्य बहुत हद तक भारतीय पुरुषों के एक खेल मल्लखंभ के समान है जिसमें कामुकता नहीं होती, लेकिन इनके बीच आपसी संबंध का कोई प्रमाण उपलब्ध नहीं है।


title: पोल नृत्य

text: बड़ी संख्या में पुरुष पोल नृत्य को अपने स्वास्थ्य संबंधी कार्यक्रमों का हिस्सा बना रहे हैं। ऑस्ट्रेलिया, ब्रिटेन और अमेरिका में डाँस स्टूडियो केवल पुरुषों के लिए कक्षाओं की पेशकश कर रहे हैं। और चीन में, 2007 की राष्ट्रीय पोल नृत्य प्रतियोगिता एक पुरुष ने जीती थी। 23 वर्षीय नृत्य प्रशिक्षक झांग पेंग ने शीर्ष पुरस्कार के लिए नर्तकियों के एक समूह को हराया।


title: पोल नृत्य

text: हालाँकि सबसे आम पोल नृत्य प्रतियोगिताएं शौकिया तौर पर रात्रिकालीन स्ट्रिप क्लबों में होती हैं, किन्तु ऐसे लोगों की संख्या बढ़ रही है जो एक खेल तथा कला के एक प्रकार के रूप में इसे गंभीरता से ले रहे हैं। ऑस्ट्रेलिया, फ्रांस, कनाडा, जापान, नीदरलैंड और ब्रिटेन जैसे देशों में स्थानीय स्तर पर प्रतियोगिताएं आयोजित की जाती हैं। अभी हाल ही में, शौकिया पोल नृत्य प्रतियोगिताएं आयोजित हुई हैं। इन प्रतियोगिताओं में नग्नता और कपडे उतारने पर पाबंदी है और पोल नृत्य को एथलेटिक तथा नृत्य व व्यायाम की एक कलात्मक शैली के रूप में देखा जाता है। प्रथम "पोल नृत्य विश्व सुंदरी" प्रतियोगिता का आयोजन नवंबर 2005 में किया गया था और जापान की रीको सुमून ने प्रतियोगिता जीती।


title: पोल नृत्य

text: पोल नृत्य प्रतियोगिताओं को स्ट्रिप क्लबों में होने वाले शौकिया पोल नृत्यों से दूर रखने का प्रयास किया गया है। इन प्रतियोगिताओं में नग्नता तथा कपडे उतारने पर सख्त पाबंदी है तथा इनमें विशुद्ध सेक्स अपील की बजाय कलाकार के व्यायाम संबंधी गुणों तथा कलात्मकता पर ध्यान केन्द्रित किया जाता है।


title: पोल नृत्य

text: समर्थकों का एक समूह 2012 के लंदन ओलंपिक खेलों के लिए पोल नृत्य को एक जाँच प्रतियोगिता के रूप में आयोजित करने पर भी जोर दे रहा है। लेकिन क्योंकि यह अपेक्षाकृत नई शैली है, अतः इन प्रतियोगिताओं में अंक देने की प्रक्रिया मानकीकृत नहीं है, क्योंकि विभिन्न क्षेत्रों के विभिन्न क्लबों में इस नृत्य की तकनीकों के नाम अलग-अलग हैं।


title: पोल नृत्य

text: ऑस्ट्रेलिया में "मिस पोल नृत्य ऑस्ट्रेलिया ' प्रतियोगिता 2005 में शुरू की गई थी। 2010 में हुई नवीनतम प्रतियोगिता (आगामी वर्ष में इस प्रतियोगिता का नाम मिस पोल डाँस 2011 है) में फेलिक्स केन ने प्रथम पुरस्कार जीता। प्रथम अमेरिकी पोल नृत्य फेडरेशन (यूएसपीडीऍफ़/USPDF) चैम्पियनशिप 19 मार्च 2009 में आयोजित की गई, जिसमें जेनिन बटरफ्लाई ने प्रथम स्थान हासिल किया। क्रिस्टल लाई ने 2010 में हुई "मिस पोल नृत्य कनाडा' प्रतियोगिता जीती जिन्होंने बाद में विश्व प्रतियोगिता में पीपुल'स चॉईस अवार्ड जीता। 2009 की पोल नृत्य विश्व सुंदरी प्रतियोगिता, जो कि जमैका में आयोजित की गई थी और जिसमे सभी देशों के लोग भाग ले सकते थे, को ऑस्ट्रेलिया की फेलिक्स केन ने जीता। स्विट्जरलैंड में आयोजित होने वाली 2010 की पोल नृत्य विश्व सुंदरी प्रतियोगिता, जिसमे सभी देशों के लोग भाग ले सकते थे, को एक बार फिर ऑस्ट्रेलिया की फेलिक्स केन ने जीता।


title: पोल नृत्य

text: अन्य शैलियों की तरह पोल नृत्य भी कई हस्तियों द्वारा अपनाया गया है। अभिनेत्री शीला कैली, जिन्होनें इसे "डाँसिंग एट द ब्लू इग्वाना" में अपनी भूमिका निभाने के लिए सीखा था, इस खेल से इतना प्रभावित हुईं कि उन्होनें अपना खुद का पोल-आधारित व्यायाम कार्यक्रम शुरू कर दिया।


title: पोल नृत्य

text: मिस अमेरिका 2010 में रीमा फकीह की जीत ने इस तथ्य के कारण भी मीडिया का ध्यान आकर्षित किया कि उन्होनें तीन साल पहले एक पोल नृत्य प्रतियोगिता जीती थी।


title: उस्तरा

text: उस्तरा (अंग्रेज़ी: straight razor) एक धारदार औज़ार है जो आमतौर पर हाथ से हज़ामत बनाने के लिए इस्तेमाल होता है। यह मुड़ने वाले चाकू की तरह होता है जिसका धार वाला सिरा मुड़ कर इसके हैंडिल में बनी दरार में फिट हो जाता है।


title: उस्तरा

text: उस्तरे का प्रयोग प्राचीन काल से मानव शरीर से बालों को साफ़ करने के लिए किया जाता रहा है। प्राचीन मिस्र की सभ्यता में इसके प्रयोग के प्रमाण मिले हैं जबकि रोमन विद्वान लिवी के अनुसार रोम में इनका प्रचलन 6वीं सदी ईसा पूर्व में था। यह आज भी प्रयोग में लाया जाता है। पहला स्टील ब्लेड वाला उस्तरा 1680 में शेफ़ील्ड में बनाया गया था और इसके बाद कई सौ सालों तक यह हज़ामत बनाने का प्रमुख औज़ार रहा जबतक कि अन्य प्रकार के रेज़र और इलेक्ट्रिक रेज़र का प्रचलन नहीं बढ़ गया। वर्तमान में पुरानी वस्तुओं के संग्रह करने वाले लोग पुराने उस्तरों को अपने संग्रह में भी रखते हैं।


title: तुर्कमेनिस्तान की जनसांख्यिकी

text: तुर्कमेनिस्तान (तुर्कमेनिया के नाम से भी जाना जाता है) मध्य एशिया में स्थित एक तुर्किक देश है। १९९१ तक तुर्कमेन सोवियत समाजवादी गणराज्य (तुर्कमेन) के रूप में यह सोवियत संघ का एक घटक गणतंत्र था। इसकी सीमा दक्षिण पूर्व में अफ़ग़ानिस्तान, दक्षिण पश्चिम में ईरान, उत्तर पूर्व में उज़्बेकिस्तान, उत्तर पश्चिम में कज़ाख़िस्तान और पश्चिम में कैस्पियन सागर से मिलती है। 'तुर्कमेनिस्तान' नाम फारसी से आया है, जिसका अर्थ है, 'तुर्कों की भूमि'। देश की राजधानी अश्गाबात (अश्क़ाबाद) है। इसका हल्के तौर पर "प्यार का शहर" या "शहर जिसको मोहब्बत ने बनाया" के रूप में अनुवाद होता है। यह अरबी के शब्द 'इश्क़' और फारसी प्रत्यय 'आबाद' से मिलकर बना है।


title: तुर्कमेनिस्तान की जनसांख्यिकी

text: तुर्कमेनिस्तान की जनसांख्यिकीय,तुर्कमेनिस्तान की आबादी की जनसांख्यिकीय विशेषताओं, जनसंख्या वृद्धि, जनसंख्या घनत्व, जातीयता और जनसंख्या के अन्य पहलुओं सहित है। तुर्कमेनिस्तान में जातीय बहुमत खुद तुर्कमेनिस्तान कहते हैं। 1995 की जनगणना में 1959 की जनगणना में तुर्कमेनिस्तान की जनसंख्या 1.5 मिलियन से बढ़कर 4.5 मिलियन हो गई। 2001-2006 में जनसंख्या 5 मिलियन से अधिक बढ़ रही है।


title: तुर्कमेनिस्तान की जनसांख्यिकी

text: तुर्कमेनिस्तान में एक स्वतंत्र जातीय समूह के रूप में अज़रबैजानियों का गठन बीसवीं शताब्दी में हुआ। 1902 में शामाखी में विनाशकारी भूकंप के कारण अज़रबैजानियों का भारी प्रवाह तुर्कमेनिस्तान चले गए।


title: तुर्कमेनिस्तान की जनसांख्यिकी

text: शामखी के बेयलर मुख्य रूप से और अशबाद (अब क्रमशः तुर्कमेनिबाशी और अशगाबाद के रूप में जाना जाता है) में बस गए। बेयलर की संपत्ति ने तुर्कस्तान (तुर्कमेनिस्तान) में एक बड़ा "निवेश बूम" बढ़ाया। बेयलर ने आधुनिकीकृत तकनीकी उपकरणों का उपयोग करके नई इमारतों का निर्माण शुरू किया। थोड़े ही समय में, बड़ी संख्या में होटल, घर, टीहाउस, कारवांसरिस, मस्जिद, मदरस, स्कूल और थिएटर बनाए गए थे।


title: तुर्कमेनिस्तान की जनसांख्यिकी

text: तालिका 1926 और 1995 के बीच तुर्कमेनिस्तान की आबादी (प्रतिशत में) की जातीय संरचना दिखाती है|स्वतंत्रता के बाद स्लाविक जातीय समूहों (रूस और यूक्रेनियन) और कज़ाख और तातारों में भी तेज गिरावट आई है (जैसा कि 1979 और 1995 के सेंसस में कब्जा कर लिया गया था)। तुर्कमेनिस्तान में उज्बेक्स अब दूसरा सबसे बड़ा जातीय समूह है, रूसियों ने तीसरे स्थान पर पहुंचे हैं। फरवरी 2001 में अशगबत में घोषित आंकड़ों के मुताबिक, 91% आबादी तुर्कमेनिस्तान है, 3% उज्बेक्स हैं, और 2% रूस हैं।


title: बृहत अण्डमान

text: ग्रेट अंडमान भारत के अंडमान द्वीपसमूह की प्रमुख द्वीपशृंखला है। इसमें पांच बड़े द्वीप आते हैं जो उत्तर से दक्षिण की ओर हैं:


title: बृहत अण्डमान

text: इनमें से तीन उत्तरावर्ती द्वीप इस द्वीपसमूह के सबसे बड़े द्वीपों में से हैं। द्वीपसमूह की राजधानी पोर्ट ब्लेयर भी इसी द्वीपशृंखला में आती है। इसी अंडमान द्वीपसमूह की दूसरी शृंखला लिटिल अंडमान को इसका समकक्ष पूरक द्वीप भी कह दिया जाता है।


title: चंद्रपुरा

text: चंद्रपुरा (Chandrapura) भारत के झारखंड राज्य के बोकारो ज़िले में स्थित एक शहर है। यहाँ चंद्रपुर थर्मल पावर स्टेशन नामक एक महत्वपूर्ण ऊष्मीय शक्ति संयंत्र स्थित है।


title: वीरनृसिंह राय

text: विजयनगर साम्राज्य का राजा। वीर नरसिंह राय, (या वीरा नरसिंह, वीरा नरसिम्हा III) (१५०५-१५०९) ने तनुला नारसा नायक की मृत्यु के बाद विजयनगर साम्राज्य का राजा बना। कृष्णा देवराय राव उनके छोटे भाई थे। अपने सक्षम पिता तुलुवा नारसा नायक की मौत के कारण हर जगह विद्रोह में बढ़ती झगड़े हुए। अपने लेखन में, नूनज ने कहा कि पूरी दुनिया विद्रोह में बढ़ी है। सबसे पहले, तुमुवा नारसा नायक के सबसे बड़े बेटे इमिदी नारसा नायक राजा बन गए और हत्या के लिए दो साल पहले सिंहासन पर रहे। वीर नरसिंह राय को अगले १५०५ में ताज पहनाया गया और उन्होंने अपने सभी वर्षों में विद्रोही सरदारों से लड़ते हुए बिताया। बीजापुर के यूसुफ आदिल खान ने तुंगभद्रा के दक्षिण में अपने डोमेन का विस्तार करने की कोशिश की। विजयनगर रीजेंट का समर्थन अरविद परिवार के अलीया राम राय और उनके पुत्र थिमा ने किया था। उनकी मदद से, आदिल खान पराजित हो गया था और वापस धक्का दिया था। अदोनी और कुर्नूल क्षेत्र विजयनगर साम्राज्य का एक हिस्सा बन गए। उममत्तूर के प्रमुख फिर से विद्रोह में थे और विर नरसिंह राय ने विद्रोह को दबाने के लिए दक्षिण की ओर सेट किया था, जिसने कृष्ण देव राय को अनुपस्थिति में शासक के रूप में रखा था। उमात्तुर में विद्रोह को दबाने के लिए विर नरसिंह राय के ठोस प्रयासों का मिश्रित परिणाम था। इस संघर्ष में पुर्तगाल ने राजा राया की सेनाओं की मदद की, भटकल के बंदरगाह के नियंत्रण में बदले में घोड़ों और तोपखाने प्रदान की। १५०९ में जब उनकी मृत्यु के वक्त, विरासत में यह कहा गया कि वीरा नरसिंह राय ने अपने मंत्री साल्वा थिम्मा (थिममरासा) से अपने छोटे भाई कृष्ण देवराय को अंधा करने के लिए अनुरोध किया ताकि उनका आठ वर्षीय पुत्र विजयनगर का राजा बन सके। थिममरास ने बकरी की आँखों की एक जोड़ी राजा के पास लायी और उन्हें बताया कि उनके पास कृष्णा देवरा की हत्या कर दी गई है। हालांकि, कुछ भी साबित करने का कोई रिकॉर्ड नहीं है, लेकिन दोनों आधे भाइयों के बीच एक मैत्रीपूर्ण रिश्ते हैं और कृष्णदेव राय के राज्याभिषेक एक चिकनी एक था।


title: शिमर

text: शिमर इब्न जिल्जुशन या शिमर (अरबी: شمر بن ذي الجوشن الضبابي الهوازني) बानू किलाब जनजाति से जिल्जुशन का पुत्र था, जो अरब के हौजिनिनी क़सीद जनजातियों में से एक था। हज़रत अब्बास इब्न अली की मां उम्म उल-बानिन भी बनू किलाब जनजाति से थीं। इस्लाम में शिमर की एक अत्यचारी प्रतिष्ठा है। वह याजीद प्रथम के प्रति निष्ठा का भुगतान करने और इब्न ज़ियाद की उमाय्याद सेना में शामिल होने से पहले खारीज नेता था। वह उस व्यक्ति के रूप में जाना जाता है जिसने कर्बला की लड़ाई में इस्लामी पैगंबर हज़रत मुहम्मद सहाब के नवासे हज़रत हुसैन इब्न अली की हत्या कर दी थी।


title: शिमर

text: शिया परम्पराओं से संबंधित है कि शिमर को अंततः हज़रत अल-मुख्तार ताकाफी के सैनिकों ने मार डाला था, जिन्होंने हज़रत हुसैन और उनके परिवार के हत्यारों पर बदला लेने की कामना की थी। शिमर शरीर के टुकड़े टुकड़े कर दिया थे और जंगली कुत्तों द्वारा नुचबाया गया था।


title: दिल तेरा दीवाना (1996 फ़िल्म)

text: दिल तेरा दीवाना 1996 में बनी हिन्दी भाषा की फिल्म है। यह लॉरेंस डिसूज़ा द्वारा निर्देशित और पहलाज निहलानी द्वारा निर्मित है। इसमें सैफ अली खान और ट्विंकल खन्ना प्रमुख भूमिकाओं में है।


title: मीठड़ी मारवाड़

text: मीठड़ी मारवाड़ - यह ग्राम मारवाड़ क्षेत्र तदानुसार नागौर जिले के उत्तरी पूर्वी दिक्कोण (ईशान) में आबाद कस्बाई ग्राम है। यह तहसील एवं पंचायत समिति लाडनूं के परिधीय क्षेत्र का पूर्वी सीमांत स्थित ग्राम पंचायत मुख्यालय है। स्वतंत्रता के पूर्व रियासती काल में यह ग्राम तत्कालीन तीन राजपूत रियासतों मारवाड़, जयपुर तथा बीकानेर के मध्यवर्ती एक त्रिकोणीय ट्रांजिट पॉईंट की तरह महत्तवपूर्ण स्थान था वहीं वर्तमान में भी तीन जिलों के समागम केन्द्र के रूप में ग्राम अपना वही भौगोलिक महत्त्व बनाए हुए है। रियासती काल में ग्राम स्वयं मारवाड़ रियासत का सीमांत प्रतिनिधि ग्राम था वहीं ग्राम से ४ किलोमीटर के पश्चात् शेखावाटी रियासत का राज्य क्षेत्र प्रारम्भ हो जाता था, आजकल यहाँ से सीकर जिला प्रारम्भ होता है। ग्राम से ८ किमी उत्तर में स्थित खोडा ग्राम वर्तमान में चुरू जिले की सुजानगढ़ तहसील का गाँव है जहाँ सॆ रियासती काल में बीकानेर रियासत का राज्य क्षेत्र प्रारम्भ होता था। बीकानेर राज्य का क्षेत्र स्थानीय बोलचाल में थळी के नाम से जाना जाता है। वस्तुत यह तीनों क्षेत्र अपनी अपनी विशिष्ठ संस्कृति भी रखते हैं तथा लोक जीवन में आम जन आज भी इन क्षेत्रों के लिए इन्हीं शब्दों करते हैं जिनकी काल्पनिक सीमाएँ भी निर्धारित है। इस कारण पूर्व मध्य काल से आधुनिक समय तक यह ग्राम तीन राजनीतिक शक्ति केन्द्रों के साथ साथ तीन सांस्कृतिक परिवेशों के समागम का विशिष्ठ स्थल रहा है। ग्राम वर्तमान में राज्य महामार्ग ६० पर स्थित है। यह राज्य मार्ग सालालर बालाजी धाम को तीर्थ राज पुष्कर से जोड़ता है। यह ग्राम पंचायत मुख्यालय है इसके अतिरिक्त संपूर्ण लाडनूं तहसील को जिन तीन राजस्व सेक्टरों (ravenue sectors) में विभाजित किया गया है उनमें, लाडनूं, निम्बी जोधा के पश्चात् तृतीय राजस्व सेक्टर का मुख्यालय मीठड़ी मारवाड़ ग्राम ही है। एक लघु नगर के लिए आवश्यक सभी तरह की सुविधाएँ यहाँ उपलब्ध है। राजस्थान राज्य की विधानसभा के लिए परिसीमित २०० विधान सभा क्षेत्रों में मीठड़ी मारवाड़ लाडनूं विधान सभा क्षेत्र के अन्तर्गत परिगणित होता है।


title: दिल तेरा दीवाना (1996 फ़िल्म)

text: कुमार (शत्रुघ्न सिन्हा) विधुर गौरवान्वित व्यापारी हैं। वह रवि (सैफ़ अली ख़ान) के पिता है। उनका एकमात्र बेटा, उनका गौरव और खुशी है। जब रवि बड़ा होता है, वह कॉलेज में कोमल (ट्विंकल खन्ना) से मिलता है और तुरंत उसके साथ प्यार करने लगता है। रवि ने अपने पिता को इसका उल्लेख किया, जो इस बात के लिये मंजूरी देते हैं। लेकिन रवि की कई स्कूली साथी महिला को परेशान करने की बुरी आदत के कारण, कोमल तुरंत उसे नापसंद करती है। तो अपने दोस्तों के विचार के साथ, रवि ने अपना नाम भारत कौशल में बदल दिया और कोमल से प्यार पाने के लिए गरीब और अच्छे होने का नाटक किया।


title: मीठड़ी मारवाड़

text: जागतिक दृष्टिकोण से हमें सही समय का ज्ञान नहीं है कि इस ग्राम की स्थापना कब तथा किसनें की थी तथापि राजपूतकालीन ऱियासतों के उत्तरवर्त्ती काल में यहाँ मानव बस्तियों का स्थापित होना प्रारम्भ हो गया था। कतिपय ऐतिहासिक साक्ष्यों एवं जन श्रुतियों के अनुसार ७०० AD. या इससे पूर्व यह स्थान उस मार्ग पर स्थित था जो तत्कालीन दो रियासतों का संगम स्थल था। इसी प्राचीन मार्ग से व्यापारी, यात्री, साधु संतों के दल, स्थानीय स्तर के व्यापारी जिन्हें बणजारा कहा जाता था आते जाते थे इसके अतिरिक्त कई बार सेनाएँ भी मारवाड़ एवं शेखावाटी में आवागमन हेतु इसी मार्ग का प्रयोग करती थी। ग्राम की पूर्वी सीमा में प्रवेश करते ही एक छोटा सा तालाब था जिसे स्थानीय बोली में नाडी या तलैया कहा जाता था। इस तालाब में प्राय बरसात का पानी संग्रहित रहता था। मार्ग से गुजरनें वाले यात्री प्राय: यहाँ पानी पीनें, विश्राम करनें तो कभी रात्रि विश्राम के लिए यहाँ ठहरते थे क्योंकि यात्रियों को स्वयं के लिए तथा अपनें पशुओं के लिए पीनें के मीठे तथा स्वच्छ पानी की सहज उपलब्धता थी। साथ ही इस तलैया के इर्द गिर्द बरगद तथा पीपल के वृक्ष इसे विश्राम हेतु और भी प्रासंगिक बना देते थे। इस तलैया का नाम हमें रियासतकालीन दस्तावेजों में पीपरनी नाडी या पीपली नाडी मिलता है। रियासती काल में तीन रियासतों का संगम होनें के कारण जोधपुर महाराजा इस स्थान के राजनैतिक एवं भौगोलिक महत्तव को समझते थे। रियासती काल में जहाँ राज्य की अधिकाँश भूमि जागीरों में विभक्त होकर स्थानीय सामंत, जागीरदीर, जमींदार अथवा ठाकुरों के अधीन प्रशासित होती थी वहीं मीठड़ी ग्राम सदैव खालसा रहा था। ज्ञातव्य है कि खालसा भूमि क्षेत्र अथवा ग्राम के स्थानीय प्रबंधन का उत्तरदायित्तव स्वयं केन्द्रीय प्रशासन अर्थात सीधे महाराजा के अधीन रहता था। इसी कारण हम मान सकते हैं कि मारवाड़ राज्य के लिए इस ग्राम का महत्तव किंचित अधिक रहा था। इन संपूर्ण विशेषताओं के निमित्त कतिपय कारण रहें थे जिनके कारण विभिन्न जन समुदायों, जातियों, परिवारों नें यहाँ स्थायी रूप से रहना प्रारम्भ किया तथा समय के साथ साथ क्रमिक रूप से ग्राम आबाद होता गया। एक ट्रांजिट केन्द्र से कस्बे के स्वरूप में आनें तक मीठड़ी मारवाड़ ग्राम की विकास यात्रा के कई चरण है, जिनका उल्लेख निम्न है -